Twitter Alami Kerugian Besar Selepas Majoriti Syarikat Tidak Lagi Beriklan

Sejak Elon Musk mengambil alih platform media sosial Twitter, ia telah mencuri perhatian ramai kerana berlakunya pelbagai perubahan dalam masa yang singkat. Menerusinya, terdapat pihak yang menyokong usaha bilionair itu dan ada juga yang menentangnya.

Elon Musk baru memuat naik ciapan menerusi akaun Twitternya yang menyatakan Twitter mengalami kejatuhan pendapatan yang tinggi disebabkan oleh sejumlah syarikat yang menghentikan mengiklankan di platform tersebut. Difahamkan perkara ini berlaku ekoran tekanan para aktivis.

Twitter has had a massive drop in revenue, due to activist groups pressuring advertisers, even though nothing has changed with content moderation and we did everything we could to appease the activists.

Extremely messed up! They’re trying to destroy free speech in America.

— Elon Musk (@elonmusk) November 4, 2022

Namun, Elon Musk tidak membahas lanjut apakah yang dimaksudkan atau siapakah “aktivis” tersebut. Perkara ini mungkin berlaku ekoran sebahagian entiti tidak menyukai dengan perubahan yang dibawakan malah sejumlah pekerja Twitter juga telah dihentikan atas alasan yang tidak munasabah.

Buat masa ini, pendapatan pengiklanan untuk Twitter berjumlah sekitar 90% daripada pendapatan mereka. Beliau juga berpendapat aktivis tersebut sepertinya mahu menghalang kebebasan bersuara secara terbuka.


Twitter Bakal Haramkan Iklan Kriptowang

Twitter baru-baru ini dalam perancangan untuk mengharamkan iklan mengenai kriptowang dan Initial Coin Offering (ICO) di laman sosial tersebut. Sebelumnya Facebook merupakan syarikat pertama yang mengambil langkah tersebut diikuti oleh Google.

Menurut CEO Twitter, Jack Dorsey tindakan ini sememangnya sedang dalam perancangan oleh syarikat tersebut. Langkah ini diambil berikutan kehadiran akaun-akaun palsu oleh scammer yang menjalankan transaksi palsu yang melibatkan kriptowang seperti Bitcoin, token dan wallet.

Kriptowang yang kini sememangnya menghadapi pelbagai masalah seperti kerugian yang dialami oleh pelabur berikutan kes penipuan. Tahun 2017 mencatatkan hampir separuh ICO mengalami kerugian dan hanya mampu bertahan selama sebulan. Misalnya BitConnect yang menjanjikan pulangan berlipat kali ganda per bulan kepada pelabur dan akhirnya jatuh merudum pada Januari yang lepas.


Twitter Bakal Kenakan Caj Bulanan Sebanyak RM94.63 Untuk Kekal ‘Verified’

Mempunyai akaun verified sudah pasti sesuatu perkara yang penting buat para influencer atau pun mereka yang ternama. Sementara platform media sosial lain hanya menitik beratkan jumlah pengikut untuk kekal disahkan, kini Twitter mengambil haluan dalam menjana pendapatan tambahan menerusinya.

Terbaharu, Twitter kini bakal pertimbangkan caj bulanan kepada pengguna yang mahu mengekalkan butang verified pada platform tersebut. Dengan implementasi ini, pengguna perlu melanggan Twitter Blue secara bulanan untuk kekal mempunyai tanda verified pada akaun peribadi di platform tersebut.

Difahamkan pelan Twitter Blue yang bakal diperkenalkan yang merangkumi tanda verified ini bakal ditawarkan pada harga $20 (~RM94.63) sebulan. Selepas ini, pengguna perlu melanggan secara berterusan sekiranya mahu kekal akaun disahkan atau pun tanda verified akan hilang.

Meskipun belum diperkenalkan pelan ini secara rasmi, sudah kedengaran keluhan pengguna yang tidak gemar dengan pendekatan yang diambil oleh Twitter itu.


Twitter Blue Berharga RM35 Sebulan Mula Ditawarkan Untuk Pengguna Malaysia

Twitter kini telah menawarkan Twitter Blue secara rasmi buat pengguna tempatan. Dengan ini, para pengguna yang melanggan bolehlah menerima tanda certified pada nama dan profil mereka.

Antara kelebihan yang ditawarkan menerusi langganan ini termasuklah kebolehan menyunting tweet, mampu memuat naik video 1080p serta durasi lebih panjang dan banyak lagi.

Di samping itu, Twitter mengatakan pada masa kelak pelanggan Twitter bakal melihat hanya sebahagian iklan sahaja  berguna pengguna biasa selain membolehkan balasan tweet anda diperlihatkan pada bahagian paling atas.

Twitter Blue ditawarkan pada harga RM35 sebulan atau RM369 setahun apabila dilanggan menerusi web. Harga langganan adalah lebih tinggi apabila dilanggan menerusi aplikasi iPhone atau Android.

Sekiranya melanggan melalui Android dan iPhone, ia mencapai harga RM50 sebulan atau RM519.90 setahun. Semua pengguna boleh melanggan Twitter Blue di Twitter kecuali akaun baharu perlu nantikan tempoh 90 hari sebelum dapat melanggannya.


Twitter Blue Dilancarkan Secara Rasmi Untuk Pengguna Global

Twitter Blue kini sudah dilancarkan secara global dan boleh dilanggan oleh semua pengguna. Dengan ini, pengguna berpeluang menikmati sejumlah ciri menarik yang dapat meningkatkan pengalaman penggunaan yang lebih baik.

Menerusi Blue, pengguna bakal mendapat pengesahan verified berwarna biru pada nama, kebolehan menyunting ciapan yang dihantar, menghantar ciapan mencecah 4,000 aksara, pengurangan iklan dan banyak lagi ciri baharu yang akan menyusul.

Twitter Blue is now available globally! Sign up today to get your blue checkmark, prioritized ranking in conversations, half ads, long Tweets, Bookmark Folders, custom navigation, Edit Tweet, Undo Tweet, and more. Sign up here: https://t.co/SBRLJccMxD

— Twitter Blue (@TwitterBlue) March 23, 2023

Setakat ini, ciri pengurangan iklan masih lagi belum diaktifkan. Malah, Elon Musk juga berkata perkongsian keuntungan iklan juga akan dikongsi dengan pelanggan Blue tetapi ciri ini masih belum diaktifkan.

Twitter Blue sedia ditawarkan pada harga RM35 sebulan atau RM369 setahun apabila dilanggan menerusi platform web. Harga langganan akan meningkat dengan tinggi apabila anda melanggan menerusi aplikasi Android atau iOS yang mana ia mencapai RM55 sebulan atau RM519.90.


Twitter Dilaporkan Alami Masalah Tidak Boleh Diakses Menerusi Versi Web

Twitter kini dilaporkan menghadapi masalah untuk diakses menerusi versi web. Para pengguna bakal melihat laman utamanya tidak beroperasi atau memaparkan sebarang Tweet menerusinya.

Hal ini sekaligus membuatkan semua pengguna Twitter di web tidak dapat menggunakan perkhidmatan berkenaan buat masa ini. Malah, akaun Twitter anda juga akan terkeluar secara automatik.

Berdasarkan semakan terkini, aplikasi Twitter di telefon pintar masih beroperasi dan boleh digunakan seperti biasa buat masa ini. Sementara versi web pula menghadapi masalah untuk diakses dan hanya diberi notifikasi bahawa ada berlaku masalah daripada pihak pembangun sendiri.

Menerusi laporan Downdetector, laman Twitter ini mulai mengalami masalah sekitar jam 8 pagi ini di mana ribuan pengguna telah membuat laporan mengenai kegagalan untuk diakses.

Setakat ini, Pihak Twitter masih belum mengeluarkan sebarang berkenaan perkara tersebut. Jadi, anda tidak perlu gusar sekiranya tidak boleh mengakses Twitter di web pada ketika ini kerana semua pengguna menghadapi masalah yang sama.


Mengapa Twitter Tidak Membuang Akaun Donald Trump Meskipun Dikecam Ramai

Sekiranya anda mempunyai akaun Twitter dan mengikuti akaun Presiden Amerika Syarikat, Donald Trump kami yakin anda cukup faham betapa kontroversinya beliau di laman ini.

Tweet melibatkan isu perkauman, keganasan dan membuat keputusan yang diluar pilihan majoriti antara yang membuatkan beliau menjadi antara presiden yang menerima kecaman terbanyak daripada orang ramai.

North Korean Leader Kim Jong Un just stated that the “Nuclear Button is on his desk at all times.” Will someone from his depleted and food starved regime please inform him that I too have a Nuclear Button, but it is a much bigger & more powerful one than his, and my Button works!

— Donald J. Trump (@realDonaldTrump) January 3, 2018

Dalam pada itu ramai yang mula hairan mengapa Twitter masih lagi membiarkan akaun Donald Trump dikekalkan aktif tanpa dibuang meskipun melanggar undang-undang Twitter.Permasalahan ini turut menarik perhatian Twitter untuk memberi komen mengenai isu yang berlaku.

Berdasarkan respon yang dikeluarkan, Twitter berpendapat membuang akaun Donald Trump sekaligus menghalang untuk orang ramai untuk mengetahui apakah perkembangan terbaru presiden yang menjadi tumpuan ramai ini.

Disebalik alasan yang diberikan Twitter, orang ramai berpendapat kehadiran Donald Trump di laman sosial Twitter sekaligus memberi publisiti buat Twitter. Membuang individu ‘berpengaruh’ seperti Donald Trump sekaligus bakal mengurangkan kontroversi yang menarik perhatian ramai di laman sosial tersebut.


Anak Malaysia Ini Berjaya Memenangi Tempat Kedua Dalam Pertandingan Perdagangan Terbesar Dunia

Baru-baru ini seorang lagi anak Malaysia berusia 23 tahun dari Kuala Lumpur, Wong Chun Shen telah berjaya memenangi tempat kedua dalam pertandingan perdagangan antarabangsa yang dikenali sebagai Rotman International Trading Competition (RITC). Pertandingan kali ke-16 ini diadakan di Toronto, Kanada. Kami berkesempatan untuk menemubual beliau mengenai pencapaian tersebut.

Wong Chun Shen merupakan seorang pelajar tahun 3 Sarjana Muda Sains Komputer dan Matematik dalam jurusan Pengkomputeran Kewangan di City University of Hong Kong. Mengetahui pertandingan ini akan ditaja sepenuhnya oleh nama-nama besar seperti syarikat pelaburan terkenal di Amerika, Bridgewater Associates, beliau lebih bersemangat dan bermotivasi untuk melakukan yang terbaik.

Beliau berjaya mendapat tempat kedua dalam kategori “Citadel Securities Algorithmic Trading Case” dan tambahnya lagi, beliau sudah mula mengasah bakat dan kemampuan dalam bidang pengkomputeran kewangan sejak sebelum memulakan pengajian di peringkat universiti lagi.

Mengaku agak kecewa kerana tidak berjaya menduduki tempat pertama, beliau tetap bersyukur dan menganggap kejayaan ini sebagai hasil kerja keras beliau. Beliau merancang untuk menyertai lebih banyak pertandingan sedemikian dalam masa akan datang dan menggunakan platform tersebut sebagai ruang untuk memperbaiki prestasi dan berpeluang untuk mempelajari sesuatu yang baru. Tahniah Wong Chun Shen.


Twitter Gesa Lebih 300 Juta Pengguna Tukar Kata Laluan

Ketua Pegawai Teknologi Twitter, Paraq Agrawal baru-baru ini telah menasihatkan pengguna-pengguna Twitter untuk mengubah kata laluan akibat penularan sejenis virus yang boleh mengakibatkan pendedahan data 300 juta pengguna laman sosial itu. Walaubagaimanapun, pihak Twitter hari ini mengeluarkan kenyataan bahawa kes ini masih dalam siasatan dan mereka masih belum boleh memastikan perkara ini akibat aktiviti penggodam.

Bug tersebut dikesan berlaku beberapa minggu lalu selepas didakwa kata laluan terpapar dalam bentuk teks dan bukannya dalam bentuk ‘hashing’. Pihak Twitter sedang berusaha memulihkan keadaan tersebut dan memberi jaminan tiada salah guna atau data dicuri oleh orang dalam. Setakat ini jumlah sebenar kata laluan yang terjejas belum diketahui.

We recently found a bug that stored passwords unmasked in an internal log. We fixed the bug and have no indication of a breach or misuse by anyone. As a precaution, consider changing your password on all services where you’ve used this password. https://t.co/RyEDvQOTaZ

— Twitter Support (@TwitterSupport) May 3, 2018

Pihak Twitter menasihatkan pengguna untuk menukar kata laluan di semua platform yang menggunakan kata laluan yang sama. Pengguna juga dinasihatkan untuk mengaktifkan “two-factor authentication service” untuk menggelakkan aktiviti godam.


Anda Kini Boleh Gunakan Fungsi Live Terus Daripada Aplikasi Twitter

Twitter pada hari ini telah melancarkan sebuah lagi fungsi terbaru pada platformnya iaitu Twitter #GoLive. Sama seperti Facebook Live, fungsi broadcast secara live ini membolehkan pengguna merakam video secara terus.

Fungsi live yang diumumkan Twitter ini bakal dikuasakan oleh aplikasi Periscope. Sebuah aplikasi yang memfokuskan kepada broadcast live. Walaubagaimanapun, khas buat pengguna Twitter, anda tidak perlu lagi download aplikasi Periscope untuk menggunakan fungsi ini.

Kini segala pertanyaan tentang hasrat Twitter untuk mendapatkan Periscope sebelum ini telah terjawab. Dalam pada itu, aplikasi Periscope masih diteruskan seperti biasa khas buat mereka yang mahu live tanpa melibatkan platform Twitter.

Buat anda yang berminat untuk mencuba fungsi terbaru ini caranya mudah sahaja. Anda hanya perlu tekan butang tweet dan tekan pada butang ‘LIVE’. Voila!

Anda boleh terus merakam video anda sendiri dengan mudah. Sepanjang anda membuat live, pengguna lain turut dibolehkan memberi komen dan like sama seperti Facebook Live.

Melihatkan kepada trend syarikat teknologi pada tahun ini, syarikat-syarikat besar seperti Facebook, Twitter dan Google nampaknya semakin aktif untuk menguasai syarikat-syarikat kecil untuk menjadi rakan kongsi terbaru mereka. Adakah Pinterest pula yang bakal sasaran seterusnya?

We're making it easier for you to share what's happening in your world. Now you can #GoLive on Twitter!https://t.co/frWuHaPTFJ pic.twitter.com/Xpfpk1zWJV


Twitter Jalin Kerjasama Dengan eToro Bagi Membolehkan Dagangan Bitcoin

Twitter menyatakan ketersediaan untuk melancarkan ciri baharu yang membolehkan penggunanya mengakses kripto, saham dan aset kewangan lain menerusi jalinan kerjasama syarikat fintech eToro.

Kerjasama itu akan menumpukan dan mengembangkan ciri cashtag Twitter untuk merangkumi lebih banyak instrumen dan kelas aset menurut jurucakap eToro.

Menerusi laporan eksklusif CNBC, syarikat media sosial yang diketuai oleh Elon Musk merancang untuk membenarkan pengguna melihat carta pasaran pada rangkaian instrumen kewangan yang diperluas di samping membeli dan menjual saham serta aset lain daripada eToro.

🎉Very excited to be launching a new $Cashtags partnership with @Twitter which will enable Twitter users to see real-time prices for a much wider range of stocks, crypto & other assets as well as having the option to invest through eToro. @elonmusk https://t.co/Iv2q9iNxbf

Dengan ini, ia akan mengembangkan ciri ‘cashtag’ yang sedia ada sekaligus membolehkan pengguna melihat data dagangan secara live pada dana indeks seperti S&P 500 dan saham beberapa syarikat seperti Tesla menerusi integrasi eToro kelak.

Selepas ini, para pengguna Twitter berpeluang mengetahui harga semasa kriptowang seperti Bitcoin atau stok saham syarikat dan membuat dagangan secara langsung menerusi laman eToro.

CEO eToro, Yoni Assia turut mengatakan bahawa pengguna platform mereka sangat aktif berbicara mengenai pasaran dan analisis di Twitter. Jadi, kerjasama ini dapat  menghubungkan jenama Twitter dan eToro dengan lebih baik.

Kita sedia maklum Elon Musk sangat mendokong idea kriptowang di samping mahu menjadikan Twitter sebagai ‘aplikasi Super’ di mana lengkap dengan pelbagai fungsi. Jadi, tidak hairanlah jika adaptasi baharu ini bakal menjayakan visi beliau yang mahu menyaingi aplikasi media sosial terkemuka lain.


Twitter KWSP Dikecam Selepas Didakwa Membuat Perbandingan Menyentuh Sensitiviti Kewangan

Sejak beberapa tahun terakhir ini, dapat dilihat pelbagai syarikat serta badan kerajaan semakin aktif dalam mengeluarkan infografik dalam usaha untuk berkongsi info kepada orang ramai.Kumpulan Wang Simpanan Pekerja (KWSP) nampaknya antara yang tidak melepaskan peluang untuk berkongsi infografik.

Melalui perkongsian terbaru, KWSP telah membuat perbandingan beza baki simpanan selepas 30 tahun sekiranya seseorang individu mengeluarkan RM500 setiap bulan yang merujuk kepada i-Lestari dengan individu yang tidak mengeluarkannya. Infografik yang dikongsikan adalah seperti di bawah.

Meskipun sekadar pemberitahuan kepada orang ramai, tweet daripada KWSP ini didakwa tidak sensitif dengan keadaan orang ramai ketika ini yang terkesan dengan pandemik COVID-19 yang melanda.

Selain itu, menurut para netizen, pengeluaran i-Lestari buat para pencarum sudah pastinya digunakan untuk keperluan untuk melangsungkan kehidupan dan bukannya untuk dibelanjakan pada perkara yang tidak berfaedah dan sia-sia.

Tidak kurang juga yang berpendapat, mendapatkan semula RM19,461 dalam tempoh 30 tahun akan datang mungkin bukanlah prioriti sekiranya ketika ini memerlukan wang untuk meneruskan kehidupan. Berikut merupakan antara respon netizen mengenai tweet daripada KWSP ini.

Silap. Bukan 19k. Dalam 6k jugak le. 5 tahun dari sekarang ganti ler 6k yang dikeluarkan tu. Settle. On paper je nampak kau kehilangan 19k

— Khairul 🇲🇾 Handsome (@UrghThisKhairul) August 25, 2020

I understand KWSP's rationale in discouraging withdrawal. When people are withdrawing their cash, they risk having insufficient retirement funds in the future.

But truth is, we're currently experiencing an economic turbulence. Many people are just broke. They need cash. Now.

— Faizal Hamssin (@faizalhamssin) August 25, 2020

Berdasarkan lambakan komen berbaur negatif dan kecaman yang diterima, Twitter KWSP telah memilih untuk membuang tweet tersebut beberapa jam selepas dimuat naik.

Untuk pengetahuan, KWSP i-Lestari telah diumumkan pada Mac lalu sempena pandemik COVID-19 yang melanda dimana para pencarum berpeluang mengeluarkan wang sebanyak RM500 sebulan khususnya buat mereka yang terkesan.

Sebelum ini tular isu netizen yang menegur Tengku Puteri Jihan kerana tidak memakai pelitup muka. Turut dikongsikan, sikap selfish geng basikal yang menyusahkan penduduk Gombak.

Ditegur Tidak Pakai Pelitup Muka, Tengku Puteri Jihan Jawab Dakwaan Netizen Di Twitter

Netizen Kecewa Sikap ‘Selfish’ Geng Basikal Yang Menyusahkan Penduduk Gombak


Twitter Lantik Bekas ‘Hacker’ Sebagai Ketua Keselamatan

Twitter telah melantik hacker atau penggodam sebagai ketua keselamatan barunya selepas 130 profil dilaporkan menjadi mangsa kepada serangan siber pada bulan Julai tahun ini.

The Guardian melaporkan, syarikat media sosial yang bertapak di Amerika Syarikat terbabit telah melantik Peiter Zatko atau lebih dikenali sebagai Mudge untuk melindungi platform mereka dari sebarang ancaman.

I’m very excited to be joining the executive team at Twitter!

I truly believe in the mission of (equitably) serving the public conversation.

I will do my best! https://t.co/ZQkhYTXLQZ

Dia yang mempunyai pengalaman lebih 20 tahun telah mengumumkan berita tersebut di laman Twitter peribadinya, “Nampaknya kucing sudah keluar dari beg,” tulis Mudge setelah berita mengenai pelantikannya mula tersebar.

“Saya sangat gembira dapat bergabung dengan pasukan eksekutif di Twitter! Saya benar-benar percaya pada misi (secara adil) melayani perbualan awam. Saya akan buat yang terbaik!”

Mudge mula mencipta nama pada tahun 1990-an sebagai anggota kumpulan penggodam terkenal semasa itu, Cult of the Dead Cow dan L0pht Heavy Industries.

Mereka adalah kumpulan yang bertanggungjawab mencipta dan menyebarkan alat yang digunakan untuk menggodam seperti Back Orifice, yang digunakan untuk menggodam mesin, dan L0phtCrack, alat untuk memecahkan kata laluan.

Selain itu, kumpulan ini juga adalah antara pencetus kepada budaya unik komuniti penggodam, menyebarkan muzik dan zine, mengadakan konvensyen, dan terlibat dalam pranks dan aktivi dalam talian.

Tetapi pada akhir tahun 90-an, peranan utama Mudge mula berkembang dalam masyarakat apabila dia mula dipanggil untuk menyebarkan maklumat mengenai internet di hadapan pemimpin politik.

Today is the anniversary of the testimony I and other members of the l0pht gave to the US Senate in 1998.

It was the first time the US Govt. publicly referenced “hackers” in a positive context.

The coverage was national and even international.

Dia dan kumpulannya, L0pht pernah dipanggil pada tahun 1998 untuk memberi keterangan di hadapan Kongres AS mengenai standard keselamatan maklumat yang dilaporkan buruk pada masa itu. Dengan menggambarkan mereka sebagai “thinktank hacker”, kumpulan itu memberitahu Kongres AS bahawa mereka boleh menutup internet dalam masa 30 minit.

Dua tahun kemudian, setelah serangan siber melanda beberapa platform seperti CNN, eBay, Yahoo dan Amazon. Mudge telah dipanggil untuk bekerja di bawah Presiden AS, Bill Clinton dan bertanggungjawab untuk menjaga keselamatan internet.

Sebagai ketua keselamatan baru Twitter, ada tugas berat yang menanti Mudge. Kegagalan syarikat itu pada Julai lalu dalam memastikan keselamatan pengguna terjaga selepas beberapa siri serangan terhadap akaun pengguna yang berpengaruh seperti Kim Kardashian West, Barack Obama dan Elon Musk.

Selain itu, Mudge juga bertanggungjawab dalam melindungi keselamatan fizikal di pejabat dan perlu memerangi maklumat palsu yang sering berlegar di laman Twitter, katanya kepada Reuters.

Terdahulu, penggodam dilaporkan mahu memadan akaun rasmi Mark Zuckerberg menerusi Facebook Live. Klik pautan di bawah untuk membaca.

‘Hacker’ Mahu Padam Akaun Rasmi Mark Zuckerberg Menerusi Facebook Live

‘Hackers’ Jual 267 Juta Data Pengguna Facebook Dengan Harga RM2,000

Pengguna CIMB Terdedah Serangan Hackers, Dinasihatkan Untuk Tukar Kata Laluan


Twitter Mungkin Akan Buang Fungsi ‘Like’ Pada Masa Akan Datang

Sudah bertahun lamanya Twitter menjadi salah satu saluran perhubungan terutamanya buat golongan anak muda. Kewujudan tanda ‘Like’ dan ‘retweet’ sering digunakan untuk membuat perbandingan, perbincangan atau untuk menularkan sesuatu kenyataan atau topik.

Namun menerusi kenyataan Ketua Pegawai Eksekutif Twitter, Jack Dorsey minggu lepas beliau bukanlah penggemar butang ‘like’ dan berkira-kira untuk membuang tanda tersebut. Kenyataan ini telah mendapat reaksi yang kurang menyenangkan daripada pengguna Twitter kerana menurut mereka tanda tersebut bukan sahaja digunakan untuk menunjukkan persetujuan terhadap sesuatu perkara bahkan juga menunjukkan solidariti.

Namun begitu sehingga kini belum ada pengumuman mengenai kata putus penghapusan tanda ‘like’. Pihak Twitter hanya mengeluarkan tweet yang mmeberitahu setakat ini belum ada perancangan khas untuk perkara tersebut tetapi perbincangan perkara tersebut masih beradda pada peringkat awal.

As we've been saying for a while, we are rethinking everything about the service to ensure we are incentivizing healthy conversation, that includes the like button. We are in the early stages of the work and have no plans to share right now. https://t.co/k5uPe5j4CW

— Twitter Comms (@TwitterComms) October 29, 2018


Twitter Sahkan Vine Bakal Diberhentikan Selepas 3 Tahun Ditubuhkan

Siapa sangka aplikasi Vine yang sangat popular sekitar tahun 2013 dan 2014 kini bakal ditutup. Lebih mengejutkan syarikat ini cuma berusia 3 tahun .

Dikatakan kekurangan pengguna yang memuat naik atau menggunakan aplikasi ini untuk beberapa bulan terakhir turut menjadi punca. Ditambah pula dengan Facebook,Twitter dan Instagram yang hadir dengan fungsi yang seakan sama seperti Vine iaitu infinite loop.

Dalam pada itu, Vine masih akan mengekalkan aplikasi dan laman web mereka untuk memastikan pengguna dapat mengakses video-video yang pernah dimuat-naik di Vine. Sebarang kemaskini terbaru sahaja yang akan diberhentikan.

Melihat kepada kisah kejatuhan Vine, jelas menunjukkan aplikasi popular juga mampu jatuh jika tidak menjadi pioneer atau sering mengeluarkan kemaskini terbaru. Facebook, Twitter dan Instagram kekal sebarang ‘jerung’ besar di dalam industri media sosial.


Twitter Satukan Kembali Gadis Ini Dengan Bapanya Yang Terpisah Selepas 10 Tahun

Siapa sangka tindakan seorang gadis mencuba nasib meminta bantuan netizen Twitter untuk mencari bapanya yang terpisah sekitar 10 tahun yang lalu bertukar menjadi detik manis buat dirinya.

Kisah Shania Natasha Muhammad Shahril Adam yang mencari bapanya yang kali terakhir ditemuinya ketika masih kanak-kanak itu mula tular sejak semalam dan mendapat hampir 10,000 perkongsian (retweet) di laman Twitter.

bismillah, assalamualaikum. hai gais, sebenarnya aku taknak post sebab segan tp aku nk cuba guna kuasa viral manatau ada luck. ni ayah aku, Muhammad Shahril Adam bin Abdullah (nama islam dia) tapi after separated dgn my mom, dia keluar islam and agama asal dia kristian… pic.twitter.com/QfbcHC89NT

— sha (@shanianatasha__) October 4, 2020

Berkat perkongsian daripada netizen, Shania pada pagi tadi kemudiannya berkongsi khabar gembira berjaya ‘bertemu’ kembali dengan bapanya selepas pelbagai usaha dilakukan oleh orang ramai yang mendengar kisahnya itu.

Bercerita kepada The Vocket, Shania berkongsikan hasratnya itu termakbul selepas saudara mara terutama sepupu daripada belah bapanya melihat perkongsian tersebut dan cuba untuk menghubungkan bapanya dengan dirinya.

“Baru pagi tadi, semua sepupu Whatsapp bertanya khabar dan beri nombor telefon ayah.

“Sebab ayah tiada Whatsapp ini, jadi mereka tolong bagi number kemudian saya call,” kongsinya.

Beliau yang kini berusia 20 tahun menjelaskan kali terakhir bertemu dengan bapanya adalah sekitar 10 tahun yang lalu dan telah terpisah sejak bapanya mengambil keputusan untuk kembali ke Kuching, Sarawak.

sorg anak lelaki. time2 zmn tu hp tak berapa penting at the same time, hp ayah aku rosak.. lost contact mcm tu je sampai skrg aku mungkin tau dia kat sarawak je tp xtau dia still kat sana ke, or jd apa2 ke aku taktau😔 aku just nk benda ni viral sampai jumpa dia,

Ketika ditanya sama ada mereka mempunyai perancangan untuk bertemu dalam masa terdekat Shania memberitahu mungkin terpaksa menunggu sedikit masa lagi memandangkan situasi COVID-19 dalam negara ketika ini.

“Dalam masa terdekat mungkin tak sebab tengah bahaya dengan kes COVID-19 kan.

“Jadi tiada apa-apa perancangan lagi untuk berjumpa, cuma dapat berhubung melalui telefon sahaja,” jelasnya.

Jika suatu ketika dahulu, istilah viral atau tular di media sosial mungkin sering dikaitkan dengan perkara yang kurang baik dan jarang mendatangkan kebaikan kepada masyarakat.

Namun kini, seiring dengan perkembangan semasa platform-platform media sosial yang terdapat di alam maya, ia bertukar menjadi satu komponen penting dalam kehidupan seharian kita.

Baca juga satu lagi kisah gadis ini daripada Indonesia yang berjaya menjejaki kembali bapanya dengan bantuan netizen Malaysia sebelum ini di pautan di bawah.

Gadis Indonesia Jumpa Bapa Terpisah 19 Tahun Dengan Bantuan Netizen Malaysia

Berita TV3 Temukan Kembali Keluarga Dengan Gelandangan Terpisah Lebih 20 Tahun


Twitter Sedia Membenarkan Pengguna Hasilkan Tweet Sehingga 4,000 Aksara

Salah satu kelemahan platform Twitter yang dibangkitkan oleh pengguna sejak sekian lama adalah jumlah aksara untuk membuat ciapan yang terhad. Jadi, pengguna terpaksa membuat satu tweet berangkai hanya kerana mahu meluahkan atau berkongsi pendapat bersama pengguna lain.

Bermula hari ini, pelanggan Twitter Blue di Amerika Syarikat secara khususnya boleh menghantar ciapan dengan had 4,000 aksara. Dengan ini, pengguna tegar atau influencer lebih mudah membuat penulisan yang lebih komprehensif dan padat menerusi satu ciapan sahaja.

need more than 280 characters to express yourself?

we know that lots of you do… and while we love a good thread, sometimes you just want to Tweet everything all at once. we get that.

so we're introducing longer Tweets! you're gonna want to check this out. tap this 👉… https://t.co/lge9udRzLE

— Twitter Blue (@TwitterBlue) February 8, 2023

Secara asasnya, paparan ciapan akan dihadkan ke 280 aksara sahaja yang mana akan terdapat butang more untuk membaca keseluruhan teks yang ditulis. Elon Musk dilihat mahu menambah baik pengalaman penggunaan menerusi platformnya sekaligus bakal menarik pengguna baharu pula.

Ditambah pula sokongan video dan juga podcast turut menjadikan platform Twitter sebagai satu pusat hentian yang lengkap untuk para pengguna berinteraksi antara satu sama lain. Penambah baikan ini dilihat bakal menjadi saingan sengit kepada sejumlah platform media sosial di luar sana.


Twitter Sedia Sekat Sebarang Perkongsian Pautan Daripada Media Sosial Lain

Twitter baru sahaja mengubah terma perkhidmatan (TOS) laman mereka dalam mengukuhkan kedudukan berbanding pesaing lain. Terdapat beberapa perubahan yang diperkenalkan  sebelum meniti tahun hadapan.

Antara perubahan besar pada kali ini adalah berkaitan perkongsian pautan ke laman media sosial pesaing. Selepas ini, pengguna tidak dibenarkan untuk memuat naik pautan ke laman media sosial pesaing seperti Facebook, Instagram, Truth Social, Mastodon, Tribel, Post dan Nostr.

Specifically, we will remove accounts created solely for the purpose of promoting other social platforms and content that contains links or usernames for the following platforms: Facebook, Instagram, Mastodon, Truth Social, Tribel, Nostr and Post.

— Twitter Support (@TwitterSupport) December 18, 2022

Malah, pautan seperti linktr.ee dan Lnk.Bio turut dibenarkan selaras dengan perubahan TOS. Akaun yang menghantar ciapan pautan ke akaun media sosial lain dalam bentuk URL atau nama akaun seperti “Sila ikuti akaun Instagram kami di  The Vocket” akan diberi amaran untuk memadam ciapan tersebut.

Lebih teruk lagi, pengguna akan dikenakan tindakan jika pautan diletakkan pada bio peribadi. Sekiranya kesalahan berulang beberapa kali, akaun akan digantung selama-lamanya.

Perubahan TOS ini secara khususnya dilihat sangat tidak masuk akal kerana sudah menjadi kebiasaan buat para pengguna untuk mempunyai akaun laman media sosial yang lain. Kini pautan ke gambar atau perkongsian status dari media sosial pesaing akan membuatkan akaun pengguna digantung.

Ironinya, Elon Musk yang sering memperjuangkan hak kebebasan bersuara kini berbuat tindakan sedemikian pula. Pihak Twitter juga mengatakan mereka tidak mahu lagi mempromosikan media sosial pesaing lain secara percuma menerusi platformnya.


Anak Malaysia Juga Hebat, Saintis Kita Berjaya Cipta Kit Ujian Pantas COVID-19 Pertama Di Dunia

Sekumpulan saintis tempatan yang diketuai oleh Prof Madya Dr Wan Wardatul Amani berjaya menghasilkan kit ujian pantas atau ‘rapit test kit’ pertama di dunia yang mempunyai ketepatan sama dengan ujian dilakukan di makmal.

Dia yang sebelum ini berjaya menjadi rakyat Malaysia pertama melancarkan alat sensor deria untuk NASA berkata kit ujian pantas dihasilkannya itu mampu mengesan COVID-19 menggunakan air liur walaupun kepekatan cecair itu hampir 100 peratus kurang berbanding darah.

Tambah anak kelahiran Pulau Pinang terbabit, inovasi dihasilkannya mampu mengesan COVID-19 walaupun air liur individu terbabit tidak mengandungi banyak virus lain pada kadar lebih murah dan cepat.

Bercakap kepada Harian Metro, dia mengakui bahawa pada awalnya dia bersama Malaysian Relief Agency (MRA) sedang membangunkan alat bacaan bagi mengesan bakteria berbahaya digunakan ketika kejadian banjir di Kuala Krai, Kelantan pada 2014.

“Bagaimanapun, kumpulan saya mula memikirkan idea untuk bantu memerangi Covid-19, ketika wabak itu melanda seluruh negara. Daripada situ kami cuba inovasikan teknologi digunakan bagi saringan COVID-19,” katanya seperti dipetik di Harian Metro.

Kumpulan saintis ini turut tersenarai sebagai antara 15 finalis bagi Anugerah Komuniti anjuran universiti berprestij Amerika Syarikat (AS), Massachusetts Institute of Technology (MIT) – MIT Solve Challenge.

Selain Prof Madya Dr Wan Wardatul Amani, antara individu yang bertanggungjawab membina inovasi ini adalah Dr Firdaus Abd Wahab (UIA), Azzmer Azzar Abdul Hamid (UIA), Piravin Raj Barthasarathy, Abdulmohsen Benoudjit (UIA), TS. Dr. Mohd Hamzah (UIA), Iqbal Shamsul (CEO nanoSkunkWorkX), Uswab Solehah Shohibuddin (UIA), Izzat Suffian (UIA).

Manakala Ketua Pegawai Eksekutif nanoSkunkWorkX Sdn Bhd, Iqbal Shamsul berkata pihaknya sedang mencari dana bagi memasarkan alat berkenaan, selain menyasarkan Malaysia sebagai hab inovasi terbabit.

“Kita masih lagi menunggu maklum balas daripada National Technology & Innovation Sandbox (NTIS), selain mengemukakan rayuan kepada Kementerian Pengajian Tinggi yang menolak permohonan kami.

“Kita berharap Malaysia mampu menjadi hab penghasilan alat ini kerana ia adalah hasil inovasi anak tempatan, selain sensor strip bagi alat ini boleh dijual pada harga kurang RM4, jika ia dipasarkan secara meluas nanti,” katanya.

Bagi anda yang mahu mengundi, undia boleh dibuat dengan mendaftar di laman sesawang MIT atau klik di sini.

Untuk bacaan lanjut, klik pautan di bawah.

Dari Mencuci Kaca Mikroskop, Kini Jadi Anak Malaysia Pertama Lancar Satelit Ke Angkasa

Tular Perkongsian Bekerja Di NASA, Dr Amani Tampil Beri Penjelasan Sebenar

Capai Kejayaan Cemerlang Di Luar Negara, Ini 5 Tokoh Rakyat Malaysia Yang Mungkin Anda Tidak Kenali


Twitter Terpaksa Ambil Tindakan Terhadap Donald Trump Yang Mendakwa ‘Imun’ Daripada COVID-19

Pada 2 Oktober lalu, Presiden Amerika Syarikat, Donald Trump bersama isterinya, Melania Trump disahkan positif COVID-19. Pengumuman tersebut telah dibuat melalui laman Twitter rasmi Donald Trump.

Sejurus selepas pengumuman dibuat, dapat dilihat orang ramai meluahkan kegusaran terhadap keadaan kesihatan Donald Trump yang meruapakan pesakit berisiko tinggi memandangkan usianya sudah mencecah 74 tahun.

Difahamkan beliau telah dijangkati wabak ini sewaktu sedang berkempen menentang Joe Biden dalam usaha untuk mengekalkan posisinya sebagai presiden Amerika Syarikat.

A total and complete sign off from White House Doctors yesterday. That means I can’t get it (immune), and can’t give it. Very nice to know!!!

— Donald J. Trump (@realDonaldTrump) October 11, 2020

10 hari berlalu, Donald Trump sekali lagi tampil di Twitter dengan ciapan yang memaklumkan beliau sudah bebas daripada COVID-19. Beliau juga memaklumkan beliau sudah imun daripada wabak merbahaya ini.

Berdasarkan kenyataan yang dibuat Donald Trump, platform Twitter dengan pantas telah menghalang tweet Donald Trump daripada dikongsikan ramai. Bukan itu sahaja, pihak Twitter turut memaklumkan tweet yang dibuat Donald Trump mengandungi maklumat yang salah dan membahayakan ramai.

Meskipun tindakan yang dijalankan Twitter disambut baik oleh para netizen, masih terdapat individu yang berpendapat Donald Trump berhak berkongsi apa sahaja di platform tersebut tanpa halangan kerana tweet tersebut mewakili pendapat beliau sendiri.

Ketahui lebih lanjut mengenai pengumuman Donald Trump yang disahkan positif COVID-19 serta sedia menjalani kuarantin pada 2 Oktober lalu.

Disahkan Positif COVID-19, Donald Trump Bersama Isteri Sedia Jalani Kuarantin

‘Adakah Anda Menyesal Berbohong?’ – Lihat Reaksi Donald Trump Ketika Ditanya Soalan Ini


Typo Malaysia Lancar Koleksi Khas Harry Potter Yang Awesome

Typo telah menyediakan pelbagai barangan Harry Potter yang terdiri daripada alat tulis, rantaian hiasan rumah dan lain-lain lagi yang didatangkan khas untuk barangan Harry Potter.

Potterheads yall better run to Typo cs they have some amazing stuff 😭😭😭 pic.twitter.com/dpICaDFb1T

Koleksi ini dilancarkan sempena Krismas dan anda juga boleh membelinya di sini atau lawati cawangan Typo terdekat dengan anda.

Berikut adalah beberapa barangan yang anda boleh beli di Typo Malaysia untuk dijadikan hadiah hebat untuk Potterhead yang anda kenali. Buat peminat Harry Potter tegar, jangan lepaskan peluang untuk membeli koleksi khas Harry Potter ini.


U Mobile ‘Buat Hal’ Lagi Dengan Music Streaming Percuma Dan Data Tambahan Sebanyak 3X Ganda!

Memang benarlah U Mobile ni suka buat hal. Tahun lalu sudah diberinya Video-Onz untuk anda layan video secara streaming di YouTube, Twitter, Facebook, Netflix dan banyak lagi secara PERCUMA. Kali ini U Mobile buat hal lagi dengan beri anda Music-Onz PERCUMA dan tambahan data 3X ganda! Terkejut telco-telco lain dengan pengumuman ini.

Sabar, kami tahu anda excited dengan pengumuman U Mobile ini. Jom kita bongkar satu per satu advantages U Mobile berbanding Telco yang lain. Ready? Go!

Sudahlah ada Video-Onz yang unlimited, kini Music-Onz pun unlimited juga! Sama seperti Video-Onz, anda kini boleh streaming lagu-lagu favourite anda secara PERCUMA tanpa kacau data internet mobile anda. Dan ianya unlimited dengan 20 music partners yang anda boleh pilih. POWER! U Mobile tahu anda semua perlukan hidup untuk ceriakan hari anda. Jadi sekarang anda boleh stream jer di mana-mana. Tak perlu takut-takut sebab tak akan kacau mobile data anda pun kalau dengar muzik secara streaming ni.

Sekejap, ada lagi ni. Tahukan anda U Mobile kini tambah data mobile internet anda sebanyak 3X ganda? Ha, kalau anda tak tahu, ini kami beritahu! Sudahlah kasi Video-Onz dan Music-Onz, ada lagi tambahan high speed internet! Dengan UMI 30, data yang akan terima bukan lagi 2.5GB, tetapi kini 7.5GB! Ini betul-betul. Mana ada tipu!

Tak lupa juga perkara lain yang U Mobile belanja khas untuk anda yang dikasihi. Data untuk aplikasi Waze adalah PERCUMA tanpa had disamping anda boleh strim YouTube secara PERCUMA tanpa had bermula 2 pagi sehingga 10 pagi. Manalah tahu kan ada hari yang anda tak dapat tidur, anda boleh layan YouTube sampai ke pagi untuk hiburkan anda.

Sebelum terlupa, U Mobile tambah lagi data sebanyak 2.5GB untuk Video-Onz dan anda akan dapat panggilan 30 minit percuma setiap bulan. Wow, dengar tawaran U Mobile ni rasa macam nak menari!

Promosi 3X data berkelajuan tinggi ni baru sahaja bermula dan akan tamat pada 15 Februari depan. Jadi kalau anda pengguna U Mobile, anda terus dapat tambahan data ini dan jika anda baru mahu berhijrah ke U Mobile, selamat datang!

Apa yang anda perlu buat hanyalah ke outlet U Mobile dan buat penukaran telco di sana. Staf U Mobile yang friendly akan bantu anda di sana. U Mobile sayang U all semua. Untuk maklumat lebih, U boleh klik di sini. POWER-lah U Mobile!


5 Tips Penting Sebelum Memilih Pelan Berbaloi Buat Apple iPhone 8

Apple baru-baru ini telah mengumumkan smartphone terbaru mereka iaitu Apple iPhone 8 dan 8 Plus. Melalui model terbaru ini, Apple telah menyertakan processor A11 Bionic bagi memastikan iPhone 8 dan 8 Plus beroperasi dengan lancar.

Tidak sekadar hebat dari segi processor, Apple iPhone 8 dan 8 Plus juga turut diperkemas dengan sistem kamera yang lebih baik dan canggih. Sangat sesuai buat mereka yang sedang mencari smartphone terbaik untuk digunakan pada ketika ini.

Kata orang, smartphone yang canggih sahaja tidak cukup lengkap sekiranya internet yang menjadi halangan. Sama ada anda ingin merakam video definisi tinggi untuk dimuat naik ke Facebook atau selfie di Instagram semuanya pasti lebih mudah dengan data unlimited.

Memandangkan Apple iPhone 8 dan 8 Plus bakal mula ditawarkan buat pasaran Malaysia tidak lama lagi, beberapa telco telah mula menawarkan beberapa pelan yang menarik buat para pengguna.

Bagi memastikan anda mendapatkan pelan telco yang berbaloi serta sesuai dengan keperluan pengguna masa kini yang mementingkan kecekapan internet serta beberapa features lain, kami senaraikan kepada anda lima tips penting dalam memilih pelan terbaik buat sesebuah smartphone.

Salah satu tip penting yang perlu anda pantau sebelum melanggan sesebuah pelan adalah harga langganan bulanan. Hal ini sangat penting kerana harga langganan bulanan bakal memain peranan penting sekiranya anda melanggan kontrak telco yang mencecah 24 bulan.

Sekiranya terdapat telco yang menawarkan harga langganan bulanan yang rendah serta sesuai dengan cara penggunaan anda, mungkin telco tersebut yang patut anda jadikan pilihan utama.

Tidak dinafikan, kehadiran media sosial sedikit sebanyak telah menghiasi hari-hari kita semua. Aplikasi seperti Facebook, Instagram dan Twitter antara yang pilihan majoriti pengguna di Malaysia.

Memandangkan ketiga-tiga aplikasi ini berjaya menjadi fan favourite rakyat Malaysia, adalah lebih baik sekiranya anda dapatkan telco yang menawarkan fungsi akses tanpa had. Melalui cara ini, anda bepeluang mengakses media sosial pilihan anda sepuas-puasnya tanpa perlu risau tentang kouta internet.

Disebalik penyediaan aplikasi permesejan yang banyak ketika ini, fungsi panggilan masih lagi menjadi medium utama buat sesetengah individu.

Sekiranya, anda ingin melanggan sesebuah telco, fungsi seperti caj panggilan tanpa had mungkin antara fungsi yang perlu anda beri perhatian penting. Sedikit sebanyak ianya dapat menjimatkan bil pascabayar anda.

Adakah anda seorang yang gemar menonton video di YouTube dan layan siri TV di Netflix atau sering mendengar muzik melalui aplikasi penstriman muzik? Jika ya, pastikan anda mendapatkan pelan yang sesuai yang menawarkan akses penstriman muzik dan video tanpa mengganggu data internet anda.

Dengan cara ini, anda bukan sahaja dapat menjimatkan data anda malah mengakses ke video penstriman pilihan anda tidak akan menggangu kouta internet sedia ada anda. Cool bukan?

Sesuatu yang sering pengguna terlepas pandang apabila mendapatkan smartphone melalui pelan telco adalah harga kos pemilikan. Apa yang dimaksudkan harga kos pemilikan adalah jumlah harga smartphone serta harga langganan selama 24 bulanan.

Jangan terkejut jika kami katakan melalui pilihan telco yang tepat, anda sebenarnya berpeluang untuk berjimat sehingga RM700. Jauh berbeza bukan?

Cukup sampai disini sahaja tips daripada kami pada kali ini. Kali ini kami akan berkongsi kepada perbandingan empat telco yang menawarkan pelan Apple iPhone 8 64 GB dimana masing-masing ditawarkan dengan kontrak 24 bulan.

Berdasarkan tips yang telah kami senaraikan diatas, jelas U Mobile berjaya memenuhi kriteria dan menawarkan manfaat terbaik buat pengguna. Pengguna bukan sahaja berpeluang untuk mengakses ke media sosial tanpa had, malah fungsi Video-Onz juga turut ditawarkan dalam satu harga.

Dari segi harga langganan, jelas U Mobile adalah juara dengan cas langganan terendah berbanding keempat-empat telco. Tidak hanya terhad kepada beberapa aplikasi penstriman muzik, U Mobile turut menawarkan sejumlah besar pilihan melalui fungsi Music-Onz. Berikut merupakan antara aplikasi yang pengguna berpeluang untuk akses tanpa sebarang cas potongan kouta internet.

Ingin mengetahui dengan lebih lanjut melalui tawaran daripada U Mobile? Klik sahaja di sini untuk ke laman rasmi U Mobile bagi mendapatkan info penuh model Apple iPhone pilihan anda. Tempahan buat Apple iPhone 8 dan 8 Plus kini telah dibuka dan kini anda berpeluang untuk menjadi yang terawal mendapatkan model terbaru daripada Apple ini.


U Mobile Mohon Maaf Kepada Telco-Telco Lain Dalam Iklan Raya Terbaru

Selalu apabila menjelang hari raya pastinya iklan mengaitkan hubungan kekeluargaan antara ibu dan anak antara yang menjadi tema utama. U Mobile pada kali ini mengambil pendekatan berbeza selaku syarikat telco dengan membuat permohonan maaf dengan gaya cool kepada syarikat telco-telco lain. Good job U-Mobile dan Kyo Protocol!


U Mobile Perkenalkan Pelan Internet Tanpa Had Dengan Harga Serendah RM30

U Mobile sememangnya terkenal dengan telco berdasarkan penawaran harga pelan yang rendah serta mampu milik. Pada hari ini, syarikat telco ini telah memperkenalkan pelan pascabar dan juga prabayar yang bakal menjadi pilihan golongan muda iaitu ‘Giler Unlimited’.

Melalui pelan ini para pengguna berpeluang mendapatkan pelan GX30 serendah RM30 dengan penawaran internet secara unlimited. Selain itu, pengguna berpeluang mendapatkan pelan GX50 yang ditawarkan pada harga RM50.

U Mobile juga dikatakan tidak mahu membatas waktu pengguna menggunakan internet dimana tidak meletakkan kouta hari atau minggu pada penggunaan internet. Oleh yang demikian para pengguna berpeluang mengakses internet secara unlimited pada harga yang mampu milik.

Untuk pengetahuan anda, pelan GX30 merupakan pelan prabayar manakala GX50 merupakan pelan pascabayar. Apa yang membezakannya adalah penawaran kouta data hotspot dimana GX30 menawarkan 3 GB manakala GX50 ditawarkan pada kadar 5 GB. Berikut merupakan perbandingan diantara pelan terbaru U Mobile bersama telco-telco yang lain.

Apa pendapat anda dengan pelan terbaru? Adakah berbaloi untuk dimiliki atau sebaliknya? Kongsikan pendapat anda di ruangan komen dibawah.


U Mobile Perkenalkan Pelan Prabayar U40, Tawarkan Internet Tanpa Had Dengan Hotspot 6Mbps

Keperluan internet pada hari ini membuatkan lebih ramai syarikat telekomunikasi menawarkan pelbagai pelan yang menarik. Salah satu syarikat telekomunikasi yang sering menawarkan pelan berbaloi adalah U Mobile.

U Mobile hari ini memperkenalkan pelan baharu yang dinamakan sebagai U Mobile Prepaid U40. Menerusinya, U Mobile menfokuskan penawaran akses hotspot tanpa had melaluinya.

Pelan U Mobile Prepaid U40 ini hadir dengan penawaran data tanpa had pada kelajuan yang dihadkan kepada 6Mbps. Malah, anda berpeluang menikmati panggilan tanpa had menerusi pelan berkenaan.

Apa yang menarik pada pelan U40 ini adalah penawaran akses hotspot tanpa had dengan kelajuan 6Mbps seperti pelan premium lain.

Di samping itu, U Mobile juga sedia menawarkan akses 4G dan 5G tanpa had pada penghujung minggu ini. Anda perlu menebus pas terlebih dahulu menerusi aplikasi MyUMobile.


U Mobile Umumkan Music Onz, Menawarkan 12 Penstriman Muzik Secara Percuma

Peperangan untuk menawarkan servis penstriman muzik terbaik mungkin merupakan antara peperangan terbaru antara telco selain daripada penawaran data internet dengan harga berbaloi.

Jika sebelum ini U Mobile sudah menawarkan Video Onz dimana syarikat telco ini menawarkan data tambahan kepada para pengguna untuk menonton video, kini syarikat ini hadir dengan servis servis terbaru dimana mereka bakal menawarkan data percuma untuk penstriman muzik dengan Music Onz.

Menariknya mengenai Music Onz adalah servis ini tidak terhad kepada 1 ‘music streaming app’ sahaja malah sebanyak 12 penstriman muzik disediakan termasuk Spotify, Joox dan Tidal. Seperti Video Onz, hanya pengecualian data ditawarkan buat pengguna U Mobile akan tetapi servis premium daripada aplikasi music streaming tidak akan ditanggung.

Pihak U Mobile juga mengesahkan promosi Music Onz hadir dalam masa terhad sahaja setakat ini dan bakal berkongsi dengan lebih lanjut di masa akan datang.


U Mobile Tawarkan Pelan Promosi Buat Talian Pascabayar Kedua

Seringkali kita melihat promosi telco melibatkan pelan pascabayar dan prabayar. Bersempena dengan peningkatan individu yang menggunakan dua smartphone, U-Mobile telah menawarkan pelan promosi terbaru untuk mengurangkan kos pascabayar anda. Pelan ini juga dikhususkan buat keluarga yang ingin berjimat bersama U-Mobile.

Melalui pelan terbaru ini U-Mobile telah menawarkan promosi sehingga 50% buat pelan pascabayar kedua dimana anda berpeluang mendapatkan panggilan tanpa had ke semua rangkaian dan internet tanpa had dengan harga serendah RM24 sebulan.

Promosi ini turut ditawarkan buat pelanggan U-Mobile sedia ada yang melanggan pelan P70, P78, P79, P98 P99, i90, i130, UD90 dan juga UD130.

Berikut merupakan penjimatan yang bakal anda dapat melalui pelan HERO + HERO.

Buat anda yang melanggan pelan promosi HERO + HERO, anda turut berpeluang mendapatkan sepasang Samsung Galaxy S9+ 256GB. Menariknya, U-Mobile akan memilih pemenang baru dua kali seminggu. Menarik bukan?

Tawaran promosi HERO + HERO ini telah bermula pada hari ini sehingga 31 Julai 2018. Untuk sebarang makluman lanjut mengenai pelan promosi terbaru ini anda boleh layari laman web U-Mobile.


UAE Bakal Benarkan ‘Perjudian’, Umum Kontrak Berbilion Dolar Dengan Syarikat Kasino Dari AS

Jenama kasino besar Amerika Syarikat, Wynn Resorts bakal melebarkan perniagaan di Emiriah Arab Bersatu (UAE) – negara yang sebelum ini tidak membenarkan aktiviti perjudian. Syarikat yang bertapak di Nevada sebelum ini mengumumkan bahawa perjanjian berbilion dolar dengan UAE bakal menyaksikan syarikat itu membuka hotel mewah dengan 1,000 bilik, 10 restoran dan kemudahan ‘perjudian’ di bandar Ras al-Khaimah.

Pengumuman ini dibuat seiring dengan kenyataan Lembaga Kemajuan Pelancongan Ras al-Khaimah yang memperkenalkan bahagian baharu, dipanggil Jabatan Hiburan dan Peraturan Perjudian, yang akan mengawal selia ‘resort bersepadu’ yang merangkumi operasi hotel, ruang hiburan, restoran, spa, kedai runcit, kawasan konvensyen dan aktiviti ‘perjudian’.

Menurut laporan media antarabangsa, sehingga kini pihak Ras al-Khaimah tidak mengulas lanjut mengenai ‘perjudian’ yang dimaksudkan oleh mereka. Persoalan yang timbul adakah perjudian yang bakal diperkenalkan di UAE berbentuk pertaruhan dengan wang tunai.

“Resort bersepadu yang baru diumumkan itu masih dalam fasa reka bentuk awal dan dijangka siap menjelang 2026,” kata kenyataan daripada Marjan, pemaju Ras al-Khaimah yang terlibat dalam perjanjian itu, menurut Associated Press. “Ini sahaja butiran yang boleh diberikan [kepada umum] pada peringkat ini.”

UAE, yang terkenal dengan bangunan pencakar langit yang tinggi, pusat beli-belah bersaiz besar dan padang pasir, sering dibandingkan dengan Las Vegas — kecuali beberapa perbezaan besar iaitu agama rasmi UAE ialah Islam yang melarang perjudian.

Walaupun pengambilan alkohol dan peraturan memakai bikini di pantai sudah dibenarkan di beberapa negara di Timur Tengah, namun aktiviti perjudian masih belum mendapat tempat di beberapa negara di sana. Jika UAE membenarkan aktiviti perjudian dilaksanakan, ia akan menjadi satu langkah besar dalam mencapai misi pembaharuan liberalisasi.

“Rantau ini menawarkan potensi yang sangat besar untuk industri perhotelan dan pelancongan, dan kami teruja dengan prospek membangunkan resort bersepadu di Ras Al Khaimah,” kata Ketua Pegawai Eksekutif Wynn Resorts yang baru dilantik, Craig Billings dalam satu kenyataan akhbar. Beliau menyifatkan Pulau Al Marjan, tempat resort itu akan dibina, sebagai “suatu persekitaran yang bersih dan lokasi padang hijau yang ideal.”

Ras al-Khaimah ialah bandar yang terletak di utara UAE. Bandar ini kini sedang dalam usaha untuk menaikkan industri pelancongan sambil bersaing dengan ibu kota lain. Wynn Resorts pula terkenal dengan kasino dan hotel mewah yang terletak di bandar-bandar besar seperti Las Vegas dan Macau.

UAE rombak sistem perundangan, kini boleh minum arak dan tinggal bersama walaupun belum berkahwin. Untuk bacaan lanjut, klik pautan di bawah.

UAE Rombak Sistem Perundangan, Kini Boleh Minum Arak Dan Tinggal Bersama Walaupun Belum Berkahwin

Pertama Kali Dalam Sejarah, UAE Tempatkan Duta Besar Di Israel

Ini Sebab Kenapa Negara-Negara Islam Mengiktiraf Kedaulatan Israel


11 Langkah Dapatkan Tiket Bas Dengan Harga Lebih Murah

Setelah berkali-kali saya berjaya beli, baru berani saya kongsi 13 langkah untuk korang dapat tiket bas murah.

Carian boleh dibuat di laman web www.redbus.my. Sangat jimat bagi yang selalu naik bas dan nak balik kampung.

Bas nak ke KLiA pun ada ok. Khas untuk traveller.

1- Korang buka laman web www.Redbus.my. Kalau guna desktop, akan keluar laman begini dan korang tulis la korang nak kemana dan bila. Then klik Search Buses.  (Jika guna mobile better klik View Desktop)

2. Maka akan keluarlah senarai bas berkaitan perjalanan anda. Pilihla mana yang korang nak. Setelah lihat tempat duduk bas yang masih ada, klik View Seats.

3. Ok sekarang dah keluar laman ni. Korang klik dan pilih kerusi yang korang nak. Jangan pilih kerusi driver pula. Bukan ada pun.

4. Ok sekarang korang masukkan detail perjalanan. Isi semua yang diorang minta tu. Senang je.

5. Ok sekarang ni korang tengok harga sebelah kanan tu, pada asalnya RM54.00 untuk dua orang. Ini memang harga asal. Kalau beli kat kaunter bas inilah harganya. Sekarang , apa yang korang kena buat adalah. Taip redbus20 pada kotak ‘I Have an Offer Code‘. Lepas taip tu dengan lafaz basmalah korang klik Apply.

6. Nah, sekarang harga telah turun. Banyak tu. Offer ni tengok juga, pernah diorang bagi offer sampai 50% . Kalau ada offer tu kena taip Redbus50 . Tapi biasanya diorang akan bagi 20% . Bersyukur.

7. Dah sekarang bayarlah, mana ada free. Untuk mudah bayar. Korang klik dekat Net Banking tu. Ini untuk pembayaran online. Pilihan Net Banking mungkin tak keluar jika guna mobile, so better guna Desktop ok.

8. Sekarang klik Make Payment tu dan tunggu sat.

9. Ok ini list pembayaran online yang boleh korang pilih. Klik je mana-mana, contoh kalau korang ada duit dekat cimb Clicks, korang click la situ. Lepas klik tunggu sat lagi. Then ikutlah langkah seterusnya. Lebih kurang macam beli tiket flight juga.

10. Akan keluar laman ni, korang klik processing tu untuk proses pembayaran seperti biasa.

11. Taraaa, lepas berjaya korang akan dapat comfirmation tiket dekat email dan hp korang. Korang nak print boleh, tak nak print pon boleh. Tunjuk dekat kaunter tiket bila korang nak balik tu.

Macam di TBS, diorang akan bagi tiket baru lepas korang tunjuk nombor booking tu. Selesai. Naiklah bas tersebut dan jangan lupa baca doa naik kenderaan. Selamat Mencuba Semua

Ini saya kongsikan sikit tips dalam buku Travelog MR Traveller ‘Untold Stories’.

Baca lagi: 13 ‘Trick’ Rebut Promosi Tempat Duduk Percuma AirAsia Dengan Lebih Pantas


Anak Melayu Terkenal Di China, Video Nyanyian Dalam Mandarin Raih 170 Juta Tontonan

Firdhaus, seorang lelaki berbangsa Melayu berjaya mencuri tumpuan apabila tampil unik dengan menyanyikan lagu di dalam bahasa mandarin.

Tidak cukup dengan itu, video nyanyianya, Gulf Of Alaska telah berjaya memperoleh 170 juta tontonan di aplikasi TikTok di China.

Menurut laporan Sin Chew Daily, lagu ini sangat popular sehingga banyak peminat telah memuat naik versi cover song mereka sendiri di dalam talian.

A post shared by 菲道尔 Firdhaus (@fffirdhaus)

Dia berkata bahawa dari kecil dia sudah mempunyai minat untuk menyanyi dan mula menulis lagu sendiri sejak dia mendengar nyanyian Jay Chou, artis dari Taiwan.

Lelaki berusia 22 tahun ini dibesarkan oleh keluarga dengan akar tradisional Melayu. Namun dia dihantar ke sekolah Cina sewaktu dia masih kecil.

Tidak hanya dia fasih berbahasa Cina, Firdhaus juga difahamkan menguasai bahasa dan sastera Cina sehingga memberi dia kelebihan untuk menulis di dalam bahasa mandarin.

‘Gulf of Alaska’ adalah sebahagian daripada EP empat lagu artis muda berbakat dari Malaysia ini. Ia mula dikeluarkan pada awal November lalu di bawah Loolala Music, rekod label yang bertapak di Malaysia.

Merujuk kepada ruangan komen di YouTube Chanel beliau, dapat dilihat pelbagai reaksi positif yang diperoleh oleh Firdhaus.

Sebahagian daripada mereka memberi pujian kepada beliau kerana berjaya menguasai bahasa asing dengan baik sekali.

“Buat terkejut juga awak ni Firdaus. Saya tidak kenal anda, tetapi anak Melayu boleh menghasilkan & menyanyikan mandarin dengan cara ini, bukan senang. Ia unik. Terbaik Firdaus! sokong-sokong!” Kata salah seorang pengguna YouTube.

“Rasa bangga dengan anda. Bangga menjadi rakyat Malaysia. Sokongan dari Malaysia! Teruskan usaha yang baik. Semoga berjaya untuk masa depan anda,”

“Jatuh air mata saya bila lagu ini dimainkan,” kata salah seorang pengguna yang lain.

Terdahulu, ramai yang tidak tahu bahawa rangkaian hotel Holiday Villa dibangunkan oleh anak Melayu. Klik pautan di bawah untuk membaca.

Ramai Tidak Tahu Rangkaian Hotel Holiday Villa Dibangunkan Oleh Anak Melayu

Tanpa Pelajaran Tinggi, Beliau Berjaya Bangunkan Padini Dan Vincci Hingga Terkenal


UAE Rombak Sistem Perundangan, Kini Boleh Minum Arak Dan Tinggal Bersama Walaupun Belum Berkahwin

Emiriah Arab Bersatu (UAE) yang terkenal dengan undang-undang Islam yang ketat kini membenarkan pengambilan arak, manakala pasangan yang belum berkahwin dibenarkan untuk tinggal bersama.

Dalam satu rombakan besar sistem perundangan UAE ini, akhbar The National menyatakan bahawa ia adalah sebahagian daripada usaha untuk menarik pelancong dan ahli perniagaan bertandang ke negara terbabit.

Daily Mirror pula melaporkan bahawa langkah ini diambil setelah UAE menjalinkan hubungan dengan Israel. Ia dilihat sebagai langkah untuk membawa masuk pelancong dan pelaburan dari Israel.

Undang-undang tersebut akan “meningkatkan kedudukan ekonomi dan sosial negara dan menggabungkan prinsip toleransi UAE”, lapor agensi berita WAM.

The Sun melaporkan ratusan orang yang tinggal di sana telah menjadi sasaran kerana melanggar undang-undang dengan mengambil alkohol dan dadah, atau bercumbu di depan khalayak ramai.

Kini, dalam satu langkah yang dianggap bersejarah oleh media antarabangsa, pengambilan alkohol bukan lagi merupakan kesalahan jenayah di UAE.

Ini bermaksud sesiapa yang minum atau memiliki alkohol atau menjual minuman beralkohol di kawasan yang dibenarkan tanpa lesen alkohol tidak akan menghadapi pendakwaan.

Sebelum ini, pengambilan alkohol hanya dibenarkan untuk orang asing yang mempunyai lesen khas, tetapi melalui undang-undang baru ini, ia bermaksud warganegara UAE juga boleh membeli dan meminum alkohol.

Ia masih boleh diminum secara persendirian atau di tempat awam, dan mereka yang mengambilnya mestilah berumur 21 tahun ke atas.

Dalam perubahan lain, sebelum ini warganegara atau orang asing yang belum berkahwin didapati bersalah jika tinggal bersama. Tetapi kini, penduduk tempatan dan warga asing yang belum berkahwin dibenarkan tinggal bersama.

Selain itu, bagi bunuh diri atau percubaan bunuh diri tidak akan dianggap sebagai satu jenayah. Manakala undang-undang penceraian dan warisan telah dirombak sepenuhnya.

“Saya senang dengan undang-undang baru ini yang progresif dan proaktif,” kata pembuat filem Emirati, Abdallah Al Kaabi kepada Associated Press. “2020 telah menjadi tahun yang sukar dan transformatif untuk UAE.”

Terdahulu, Palestin telah mendesak UAE untuk menarik balik hubungan diplomatik bersama Israel. Klik pautan di bawah untuk membaca.

Jalin Hubungan Diplomatik Dengan Israel, Palestin Mahu UAE Tarik Balik Perjanjian

Putera Saudi Akan Dibunuh Oleh Rakyatnya Sendiri Jika Jalin Hubungan Diplomatik Dengan Israel


UAE Wajibkan Rakyatnya Membaca Dan Ini Yang Anda Patut Tahu

Baru-baru ini undang-undang membaca telah diumumkan oleh presiden Emiriah Arab Bersatu (UAE), Sheikh Khalifa Zayed al-Nahyan. Ia adalah salah satu langkah progresif UAE demi masa depan negaranya. Sebelum itu, UAE telah melantik ahli kabinet muda berusia 20-an.

Tujuan utama mewajibkan rakyat membaca adalah bagi menggalakkannya menjadi satu tabiat harian di kalangan rakyat agar dapat melahirkan rakyat yang maju dalam ekonomi berasaskan pengetahuan. Ini kerana sesebuah negara tiada masa depan tanpa buku.

Sheikh Mohammed Rashid al-Maktoum, naib presiden UAE dan raja Dubai berkata:

“Matlamat kami, menjadikan tahun 2016 permulaan perubahan budaya yang mapan sepanjang beberapa generasi — perubahan yang mengutamakan tabiat membaca, merayakan pengetahuan dan menjulang pembacaan.”

Sheikh Mohammed turut mengimbau zaman kegemilangan Arab ketika membalas pujian Paulo Coelho, penulis novel terkenal terhadap UAE kerana menganjurkan pertandingan membaca sejak September lalu.

Menurutnya, Arab mempelopori dan mengetuai dunia intelektual sehingga menjadi “sumber cahaya kepada seluruh manusia dan mencetuskan zaman Renaissance di Eropah”. Pada abad ke-9 juga, Arab mempunyai lebih 100 rumah penerbitan di pinggir Baghdad sahaja di mana kehidupannya berpusat pada buku dan pelbagai kajian ilmu.

Undang-Undang Membaca Kebangsaan ini akan membuka lembaran baru kepada UAE dalam pembinaan masyarakat yang suka membaca, bertamadun, mampu berubah dan berciri pemimpin dunia. Dengan penyediaan kemudahan alatan dan buku, ia akan menjadi pemangkin dalam kehidupan dan tanggungjawab bagi meningkatkan keintelektualan dan kekayaan budaya UAE.

Bagi mempromosikan budaya membaca melalui undang-undang baru ini, UAE akan memberikan 3 pek buku kepada bayi sehingga berumur 4 tahun dan menyediakan masa untuk penjawat awam membaca berkenaan kerjaya dan pembangunan diri dalam ruang lingkup pekerjaan mereka ketika bekerja.

Sasarannya, 50% orang dewasa dan 80% murid, membaca sekurang-kurangnya purata 20 buku setahun dimana separuhnya dibaca oleh ibu bapa buat anak-anak mereka.

Selain itu kedai-kedai kopi akan diminta menyediakan bahan bacaan buat pelanggan dan akan membuka rangkaian perpustakaan di pusat membeli-belah. Rakyat juga akan diberi pengecualian yuran dan cukai berkaitan buku.

Buku-buku yang tidak dikehendaki tidak boleh dimusnahkan. Ia perlu dipelihara, digunakan semula atau didermakan sahaja. Bahan bacaan dalam bentuk cetakan dan elektronik jadi penting bagi semua lapisan rakyat UAE.

Kementerian Pembangunan Budaya Dan Ilmu akan dipertanggungjawabkan menjalankan perancangan dan mengurus kewangan bagi menyokong penerbitan bahan bacaan dan menyediakan data buku komprehensif untuk perpustakaan dan institusi.

UAE juga serius menekankan undang-undang ini apabila turut bekerjasama dengan sektor swasta dengan menyediakan pelbagai inisiatif, fasiliti dan lain-lain sebagai rakan strategik dalam mempromosikan budaya pembacaan ini.

Kabinet UAE juga akan meluluskan Perancangan Membaca Kebangsaan yang akan dijalankan dalam tempoh 10 tahun selari dengan undang-undang yang telah digubal ini. Bagi memastikan kelancarannya, jawatankuasa akan ditubuhkan bagi memantau pelaksanaannya.

Demi masa depan, UAE mewajibkan budaya membaca di kalangan rakyatnya agar negara membangun sebagai sebuah negara ekonomi berdasarkan pengetahuan yang mampan seperti zaman kegemilangan tamadun Arab terdahulu.


Sanggup Ubah Sikap Dan Rutin Demi Tamatkan Pengajian, Akhirnya Ini Balasan Dari MARA

Kisah ini bukanlah riwayat yang terjadi di Korea Selatan, namun ianya kisah yang terjadi di salah sebuah IPTA dalam negara.

Sebaik sahaja ‘mortar board’ dibaling ke langit pada hari konvokesyen ijazah sarjana muda, ianya jatuh semula ke bawah menimpa muka saya. Maka, perjuangan mencari makna kehidupan bermula. Bekerja, tepu, dan akhirnya meletak jawatan.

“Escapism” dari dunia pekerjaan ialah satu sebab kenapa saya nekad untuk memijak kaki semula di bumi Universiti Malaya. Rutin kampus bermula seperti lazimnya, namun ianya satu juta kali lebih mencabar daripada sebelumnya.

Pertama, cabaran mencari pembiayaan kos pengajian berdasarkan keadaan ekonomi negara yang memberi impak kepada bidang pendidikan. Alhamdulillah, saya tersangkut dalam kelompok terakhir yang diberi pinjaman MARA sebelum polisinya berubah.

Apabila tirai semester dibuka, hidup saya berubah 180° dengan cara yang tragis. Dengan kelas yang padat, dengan pensyarah sehingga 2–3 orang dalam setiap subjek, dengan tugasan menimbun, dan akhirnya saya diberikan seorang penyelia tesis yang merupakan pensyarah dari Korea Selatan!

Semuanya serba tak kena, serba tak menjadi, sehinggalah saya ambil keputusan drastik untuk membuat Revolusi Meiji terhadap sikap dan rutin harian saya.

Saya berhenti bermain media sosial selama 2 tahun, saya berhenti bersosial dengan orang yang tidak penting. Tidur hanya 5-6 jam sehari. Saya pergi ke perpustakaan 7 hari seminggu selama 12 jam sehari selama 2 tahun. Dan makan hanya dua kali sehari untuk berjimat.

Tekanannya memang sangat terasa tapi ini saja cara untuk saya teruskan pengajian. Dalam erti kata lain, ini juga adalah cara saya membentuk disiplin diri.

Hanya dapat satu A- dan pengurangan pinjaman Mara

Tapi di akhirnya segala perit jerih ini terasa berbaloi. Saya hanya mendapat satu A- daripada seorang pensyarah yang bergelar Prof. Emeritus Dato’ sehingga tamat pengajian.

Dan ini pula balasan MARA kepada saya. Daripada pinjaman sebanyak RM 26,306.00, saya hanya perlu membayar RM 9,595.25. Anda boleh memohon pengurangan di e-conversion, malah ada yang sempat memohon isentif50, pengurangannya adalah lagi banyak.

Pada hari konvokesyen, Dr. Kim yang telah 20 tahun lebih menetap di Malaysia, fasih berbahasa Melayu, dan seorang yang sangat baik memberi satu balasan yang tidak saya sangka.

Ia adalah hadiah sebatang pen yang bagi saya sangat mahal harganya. Mahal dengan memori dan kenangan hidup saya sebagai seorang pelajar yang sanggup menular segala rutin hidup. Nomu kamsahamnida!

Teringat dulu pernah saya dikritik oleh manusia di sekeliling, “kau ni tiada life lah” kerana rutin harian saya yang ala-ala Korea demi menyiapkan pengajian. Namun di akhirnya, ada antara mereka yang terkandas dalam pengajian dan saya hanya mampu ketawa sahaja.

Kawan, ketahuilah. Sikap tipikal mu itulah sebenarnya yang telah membataskan kebolehan diri. Apa yang boleh ku katakan adalah pengorbanan itu perlu demi satu kejayaan. “Dan bahawasanya seorang manusia tiada memperoleh selain apa yang telah diusahakannya” (An-Najm: 39).

Di kesempatan ini, saya ingin mengucapkan setinggi-tinggi terima kasih kepada Dr. Kim (penyelia tesis), Dr. Shaharuddin, dan, pensyarah-pensyarah lain kerana kebaikan mereka. Hanya Allah dapat membalas budi baik mereka.

Dalam bahagian penghargaan tesis saya, saya telah menulis ini :

“Saya sangat berterima kasih kepada keluarga saya yang berada di Sabah. Walaupun ianya jarang dizahirkan, terutamanya kepada ibu saya yang tidak pernah bersekolah, namun berjaya menyekolahkan saya.

Saya juga berterima kasih kepada diri saya sendiri kerana berjaya bertahan dan sampai ke tahap ini. Saya ingin mencabar diri saya dalam perjalanan yang seterusnya. Saya juga berasa sangat ‘curious’ dengan perjalanan tersebut iaitu perjalanan kehidupan dan Ph.D!”

Baca lagi: Nazri Berjaya Tukar Stress Kepada Gembira Sewaktu Buru PhD Di Oxford Dan Ini Rahsianya


Ubah Suai Bas Jadi PPV, Inisiatif Penuh Efisien Di Muar Ini Raih Pujian Orang Ramai

Bagi menyekat penularan wabak pandemik COVID-19 yang masih belum mempunyai penawar lagi, pihak kerajaan telah menggunakan pelbagai kaedah bagi mempergiatkan program vaksinasi negara untuk mencapai matlamat imuniti kelompok menjelang Oktober nanti.

Terbaharu, tular satu hantaran menunjukkan sebuah bas telah digunakan sebagai Pusat Pemberian Vaksin (PPV) Bergerak di Muar, Johor. Bas berwarna putih tersebut yang telah diubah suai pada bahagian dalamannya dan memuatkan beberapa para petugas untuk bergerak ke sesuatu lokasi untuk program vaksinasi penduduk setempat.

Menurut laman Facebook Pejabat Daerah Muar, PPV Bergerak ini merupakan hasil inisiatif inovatif oleh Jawatankuasa Pengurusan Bencana Daerah Muar dengan kerjasama erat dari Pejabat Kesihatan Daerah Muar dan disokong oleh Syarikat Bas Ekspress Mayang Sari.

Seramai 200 orang di Kompleks Penghulu Mukim Ayer Hitam telah menerima vaksin pada 9 Jun lalu dan akan diteruskan sehingga hari Ahad sebelum bersambung di Kompleks Mukim Sungai Balang.

Orang ramai memuji setiap pihak terlibat dalam menjayakan inisiatif ini dan berharap agar lebih banyak PPV Bergerak akan dilaksanakan di seluruh Malaysia bagi memudahkan penduduk di kawasan luar bandar mendapatkan vaksin. Sekaligus dapat mempercepatkan lagi imuniti kelompok negara.

Inisiatif ini dilihat bukan sahaja dapat memudahkan penduduk luar bandar bagi mendapatkan vaksin, bahkan sekaligus dapat membantu pengusaha-pengusaha bas ekspress meneruskan kelangsungan perniagaan mereka.

Pada awal bulan ini, beberapa buah PPV pandu lalu sudah sedia beroperasi kepada orang awam. Baca lebih lanjut melalui pautan di bawah.

Mahu Mempercepatkan ‘Imuniti Kelompok’ Negara, Operasi PPV Pandu Lalu Sedia Diperluaskan

Pengumuman Seperti Dalam Penerbangan, Sukarelawan Pusat Vaksin Di Shah Alam Curi Tumpuan Ramai


Ubah Suai Plat Motor Kepada ‘BUAYA’, Dua Remaja Ditahan Polis Di Temerloh

Penggunaan nombor plat pendaftaran yang telah diubahsuai atau fancy di kenderaan bukanlah perkara asing dalam kalangan pengguna jalan raya di negara kita.

Boleh dikatakan hampir setiap masa kita akan terserempak dengan kenderaan-kenderaan yang mengubahsuai susunan untuk menjadikan nombor plat mereka ini tampak lebih menarik.

Bagaimanapun, berbeza dengan kenderaan yang hanya mengubah susunan atau menggunakan paparan yang fancy sahaja dua remaja di Temerloh ini mengubah nombor pendaftaran mereka secara terus kepada ‘BUAYA’.

Tindakan mereka menukar nombor plat pendaftaran itu bagaimanapun berakhir selepas kedua-dua remaja berkenaan ditahan polis dalam satu operasi oleh Bahagian Siasatan dan Penguatkuasaan Trafik (BSPT) IPD Temerloh kelmarin.

“Remaja itu mengubah plat pendaftaran menjadi ‘BUAYA’ dengan menampal pelekat pada plat pendaftaran asal.

“Operasi dijalankan oleh Bahagian Siasatan dan Penguatkuasaan Trafik (BSPT) IPD Temerloh bermula jam 10 pagi hingga 6 petang semalam,” kata Ketua Polis Daerah Temerloh, Asisten Komisioner Mohd Yusri Othman seperti dipetik.

Menurut Berita Harian, kedua-dua remaja berkenaan ditahan bersama motosikal tersebut mengikut Seksyen 108 (3)(E) Akta Pengangkutan Jalan (APJ) 1987 dan Seksyen 108 (3) (F) APJ 1987.

Baca juga perkembangan semasa yang pernah kami kongsikan sebelum ini melalui pautan di bawah.

Kesian Dan Lucu, Netizen Kagum Lihat Usaha Pemuda Ini Hasilkan ‘Home Office’ Dalam Banjir

Sempat Masak Maggi Dalam Lori Ketika Banjir, Aksi Lelaki Ini Buat Ramai Terhibur

Demi Gambar OOTD, Pengunjung Sanggup Rosakkan Bunga LED Di Perlis


Ubat COVID-19 Berbentuk Pil Dari Pfizers Diuji Pada Manusia, Bakal Digunakan Pada Akhir Tahun Ini?

Pfizer, semalam telah mula menguji ubat COVID-19 dalam bentuk pil pada orang dewasa yang positif tetapi tidak bergejala. Percubaan klinikal ubat Pfizer COVID-19, seperti yang dilaporkan oleh Reuters, berada di peringkat pertengahan kajian. Syarikat itu merancang untuk memohon izin penggunaan kecemasan di Amerika Syarikat pada akhir 2021.

Kajian dadah Pfizer tahap 2/3 COVID-19 melibatkan 1,140 sukarelawan. Dalam ujian klinikal, ubat yang digunakan adalah PF-07321332, antivirus yang dibuat oleh Pfizer dan dosis kecil ritonavir, ubat yang lebih tua yang banyak digunakan dalam rawatan kombinasi untuk jangkitan HIV.  Pfizer mengatakan bahawa PF-07321332 ini berfungsi untuk menyekat aktiviti enzim utama yang diperlukan oleh coronavirus.

Pada bulan Julai, Pfizer mengatakan jika ujian klinikal ubat itu berjaya, pihak syarikat akan memohon izin untuk digunakan pada suku terakhir 2021. Pfizer bukan satu-satunya syarikat yang membuat kemajuan besar dalam mengembangkan pil untuk COVID-19. Pesaing paling dekat Pfizer iaitu Merck & Co Inc dan syarikat farmaseutikal Switzerland Roche Holding turut mengembangkan kajian yang sama.

Merck, bersama dengan rakan kongsi Ridgeback Biotherpeuthics, kini sedang menjalankan ujian klinikal peringkat akhir untuk antivirus yang disebut molnupiravir. Pil ini diuji pada pesakit COVID-19 yang tidak dimasukkan ke hospital. Ubat ini diharapkan dapat mengelak orang dari masuk ke hospital walaupun mereka dijangkiti COVID-19.

Minggu ini, ujian klinikal peringkat akhir dijalankan untuk melihat apakah molnupirarif dapat mencegah orang daripada dijangkiti COVID-19. Setakat ini, di Amerika Syarikat, hanya satu ubat yang diiktiraf sebagai penawar COVID-19. Ubat itu, yang dikenali sebagai remdesivir, dihasilkan oleh Gilead Sciences dan dimasukkan ke dalam badan melalui IV.

Pertubuhan Kesihatan Dunia (WHO) kini sedang giat memantau varian baru wabak COVID-19 yang diberi nama sebagai ‘Mu’. Varian Mu ini difahamkan pertama kali dijumpai di negara Amerika Latin, Colombia pada bulan Januari lalu. Untuk bacaan lanjut, klik pautan di bawah.

WHO Pantau Kemunculan Varian Baru COVID-19 Bernama ‘Mu’

Pasukan Penyiasat WHO Dakwa COVID-19 Bukan Berasal Dari Wuhan, Gagal Temukan Bukti Kukuh

Kajian Dapati Vaksin Pfizer Kurang Berkesan Sekiranya Anda Obes


‘Ubat Tahan Sakit Haram’ – Kenyataan Ustazah Ini Sekali Lagi Jadi Perhatian Netizen

Seperti diketahui umum, penceramah bebas, Ustazah Siti Afifah sering mengeluarkan kenyataan ‘karut’ mengenai sesuatu perkara yang tidak masuk akal.

Sebelum ini, Ustazah Siti Afifah atau nama sebenarnya Ustazah Siti Afifah Shahbudin menuduh para suami sebagai ‘dayus’ jika membenarkan doktor lelaki menguruskan isteri mereka yang bersalin.

Bukan itu sahaja, menurut dakwaannya yang ‘bukan-bukan’ seperti bersalaman dengan artis boleh merosakkan roh dan jiwa itu turut menarik perhatian orang ramai.

Baru-baru ini pula, Ustazah Siti Afifah kembali menjadi perbualan ramai selepas memuat naik video di TikTok miliknya mengenai pengambilan ubat tahan sakit dan mendakwa ianya haram.

♬ bunyi asal – Siti Afifah Shahbudin – Siti Afifah Shahbudin

“Ada orang bila sakit sikit, makan ubat tahan sakit sehingga tubuh badan kita ini dekat dengan kematian masa tu mulut tak boleh berbicara tetapi mata kita melambangkan tercengangnya kita dengan kepakaran yang hebat ni,” katanya di dalam video tersebut.

“Dengan duit habis banyak, dengan kepakaran manusia ia menyebabkan apa yang dimasukkan dalam tubuh yang haram dan meragukan maka kamu sedang berhadapan sesuatu kepanasan yang amat dahsyat,” ujarnya lagi.

Menerusi video tersebut juga, Ustazah berpendapat bahawa Allah SWT tidak akan menerima doa orang yang memasukkan benda haram ke dalam tubuh badan mereka.

Malah, Ustazah menambah, seseorang itu akan mati dalam keadaan yang hina dan boleh dimasukkan ke dalam neraka disebabkan melanggar hukum syariat Islam.

Sementara itu, rata-rata netizen tidak bersetuju dengan pendapat Ustazah dan mereka agak keliru dengan penyampaian Ustazah mengenai perkara tersebut. Bahkan, cara penyampaian Ustazah dalam video itu kelihatan marah dan bukan nasihat.


Ubat Yang Selalu Dibawa Rakyat Malaysia Apabila Melancong Ke Luar Negara

Melancong merupakan antara aktiviti yang menyeronokkan. Apatah lagi jika ke luar negara.

Namun sebelum berangkat, sebaiknya persediaan untuk kesihatan juga wajar di ambil kira agar percutian anda tidak terganggu.

Apatah lagi bila kos perubatan di sesetengah negara adalah sangat tinggi walaupun hanya untuk mendapatkan ubat untuk demam.

Demam, selsema dan cirit birit merupakan antara masalah kesihatan yang mudah menyerang sewaktu bercuti terutama apabila anda ke negara yang mempunyai cuaca sejuk dan suhu yang berbeza berbanding Malaysia.

Berikut merupakan ubat-ubatan yang sering dibawa oleh mereka yang sering melancong ke luar negara :

5) Ubat batuk dalam bentuk bentuk tablet (boleh tanya di farmasi dan nyatakan anda mahu ubat batuk tablet)

6) Ubat cirit birit dalam bentuk pil (boleh dapatkan di farmasi. Atau boleh juga dapatkan pil Chi Kit Teck Aun)

7) Antibiotik (yang telah di prescribe oleh doktor)

11) Ubat gatal /  krim gigitan serangga – jika anda ke kawasan hutan. Ubat gatal ini juga berguna jika negara yang bakal anda tujui sedang mengalami musim yang mana serangga sedang keluar mengawan

12) ORS (sejenis garam) dan Smecta – untuk cirit birit

13) Ubat gout (untuk penggemar makanan laut)

14) Minyak urut / yokoyoko – untuk urut kaki dan badan jika banyak berjalan

19) Pain killer – untuk sakit gigi dan migrain

Sumber : Group Backpackers Buddies Malaysia


Ubati Kerinduan Rakyat Singapura, Restoran Ini Jual Burger Ramly Special Bermula Harga RM12

Burger tepi jalan memiliki ‘vibes’ tersendiri dan rasa yang unik menjadikan ia pilihan ramai. Malah, ‘Ramly Burger’ merupakan pencetus revolusi burger jalanan di Malaysia.

Terbaharu, sebuah restoran Beef Bro yang terletak di Singapura baru sahaja melancarkan menu baharu. Apa yang menariknya adalah ia hadir dengan burger Ramly special seperti dijual di Malaysia.

A post shared by BLOW TORCH GRILL • NASI LEMAK (@beefbro_sg)

Burger Ramly special tersebut hadir dengan tiga pilihan iaitu daging, ayam dan ikan. Harganya pula dijual bermula dari $4 (~RM12.48) dan boleh didapati di restoran Beef Bro di Century Square, Northpoint City dan Vivo City.

Perkhabaran ini pastinya berita baik buat rakyat Singapura terutama penggemar burger Ramly yang rindu untuk nikmati burger yang terkenal di Malaysia. Almaklumlah sejak pandemik melanda seluruh dunia, pintu sempadan negara kita masih belum terbuka untuk pelancong.

Sementara itu, kami kongsikan beberapa artikel berkaitan burger Ramly pada pautan di bawah ini.

‘Ramly Burger’ Pencetus Revolusi Burger Jalanan Di Malaysia

Lengkap Dengan Perasa Maggie, Netizen Kagum Lihat Skil Mat Salih Ini Masak ‘Burger Ramly Special’

Selepas Nasi Lemak, YouTuber Ini Mahu Kembali Ke Malaysia Kerana Burger Ramly Pula


Uber Tawarkan Harga 99 Sen Khas Buat Perjalanan Dibawah 4 Kilometer Untuk Masa Terhad

Uber sememangnya sebuah syarikat yang tidak pernah mengecewakan pengguna. Baik dari segi servis mahupun kawasan terbaru yang diumumnya. Terbaru, Uber pada hari ini mengumumkan syarikat mereka telah menawarkan sebuah promosi terbaru dimana setiap perjalanan dibawah 4 kilometer bakal dicas dengan harga 99 sen sahaja.

Melalui laman web Uber, promosi yang bermula pada 13 Februari dan bakal berakhir pada 26 Februari ini cuma ditawarkan buat UberX dan sah buat tempahan biasa. Sebarang tempahan melibatkan ‘schedule ride‘ atau tempahan berjadual tidak sah untuk menerima promosi ini.

Tawaran yang ditawarkan ini cuma khas dibuka buat mereka yang menggunakan servis ini sekitar Lembah Klang sahaja buat masa ini. Dalam pada itu, perjalanan ke KLIA dan KLIA2 adalah tidak dikira dan masih mengikut kadar yang ditetapkan.

Melihat kepada tawaran yang disediakan Uber, mungkin ini langkah terbaik buat anda yang belum pernah mencuba Uber dan ingin mendapatkan perjalanan pertama. Buat anda yang sudah kerap menggunakan servis ini, pastinya tawaran ini merupakan sebuah bonus.


Anak Michael Schumacher Kembali Bawa Nama Keluarga Ke Formula 1

Sekitar 20 tahun dahulu, bapanya sering membawa Mick Schumacher ke perlumbaan Formula 1 yang disertainya. Kini selepas mencapai usia 21 tahun, anak kepada legenda Michael Schumacher itu akan menyambung legasi keluarganya dalam perlumbaan kereta terulung di dunia itu.

Nama keluarga Schumacher bukanlah nama yang asing di persada F1 dengan Michael sebelum ini pernah menjadi juara dunia tujuh kali sebelum bersara pada 2012. Selain Michael, bapa saudara Mick, Ralf juga pernah mewarnai arena F1 suatu ketika dahulu.

Kini selepas ayah dan bapa saudaranya, Mick pula akan bersaing dalam F1 selepas diumumkan akan mewakili pasukan Haas bermula tahun hadapan. Beliau akan bergandingan dengan seorang lagi pelumba muda Nikita Mazipin dari Rusia.

Tidak hanya berkongsi nama keluarga bersama ayah dan bapa saudaranya, Mick juga adalah seorang pelumba yang sedang meningkat naik ketika ini.

Merupakan salah seorang pelumba yang berada di bawah akademi Ferrari, Mick yang kini bersaing dalam saingan Formula 2 sudah pun mencatatkan dua kemenangan dan sepuluh podium.

Malah beliau ketika ini juga sedang mendahului kedudukan kejuaraan dunia untuk kategori itu dengan perbezaan 14 mata mengatasi pesaingnya dengan hanya berbaki satu perlumbaan sahaja lagi.

Di Formula 1, bapanya Michael sebelum ini telah mencatatkan 91 kemenangan manakala bapa saudaranya Ralf pula memenangi enam daripada 180 perlumbaan yang disertainya.

Kembalinya Mick dengan membawa nama Schumacher ke perlumbaan F1 yang berlangsung di seluruh dunia pastinya akan mengimbau kembali kenangan peminat siri perlumbaan itu yang suatu ketika dahulu pernah dihidangkan dengan aksi menakjubkan oleh Michael dan Ralf.

Walaupun Mick hanya akan menyertai pasukan yang berada di kedudukan bawah setiap perlumbaan, namun ianya pasti akan membuka ruang buat dirinya untuk mencipta nama di masa hadapan sama seperti dengan apa yang dilakukan keluarganya suatu ketika dahulu.

Malah, bapanya juga tidak bermula dengan Ferrari sebaliknya hanya melakukan debut bersama pasukan Jordan pada 1991 sebelum bergelar juara dunia bersama Ferrari dan menjadi antara pelumba paling hebat dalam sukan berkenaan.

Baca juga perkongsian semasa sukan yang pernah kami kongsikan sebelum ini melalui pautan di bawah.

Dokumentari Luqman Hakim ‘The Journey of Luqie’ Kini Boleh Ditonton Di YouTube

Setelah Bersara Dari UFC, Khabib Kini Mahu Fokus Jadi Petani Di Kampung

Bekas Pelumba Moto2 Kini Jadi Penghantar Makanan, Akui Tidak Malu Demi Rezeki Yang Halal


Uber Asia Tenggara Sah Menjadi Milik Grab

Bermula dengan sekadar ura-ura, nampaknya kerjasama diantara dua syarikat pesaing ini berjaya menjadi kenyataan pada hari ini apabila Uber Technologies Inc. mengumumkan penjualan bisnes mereka meliputi Asia Tenggara kepada Grab.

Berdasarkan perjanjian yang dibuat, Uber akan memegang saham sekitar 25 ke 30 peratus manakala selebihnya dipegang oleh Grab. Kerjasama ini juga bertepatan dengan strategi CEO terbaru Uber iaitu Dara Khosrowshahi yang lebih berminat untuk memfokuskan untuk pasaran Jepun dan India.

Untuk pengetahuan anda, ini bukanlah pertama kali Uber telah menjual saham mereka kepada syarikat pesaing. Sebelum ini, Uber China telahpun menjual majoriti saham mereka kepada Didi Chuxing selepas gagal untuk beroperasi di beberapa tempat di China. Perkara yang sama turut terjadi di Russia dimana Uber telah menjual operasi syarikat mereka kepada Yandex.

Setakat ini masih belum terdapat sebarang pengumuman lanjut mengenai bagaimana dengan nasib pemandu Uber serta syarikat selepas menjadi syarikat dibawah kendalian Grab. Pengumuman rasmi pembelian syarikat ini bakal diumumkan seawal pagi esok.

Walaubagaimanapun, tahniah kami ucapkan buat syarikat Grab. Anda berjaya membuktikan syarikat Asia Tenggara juga mampu bersaing bersama syarikat global. Lebih membanggakan Grab atau dulunya dikenali dengan nama MyTeksi baru sahaja melangkah ke tahun keenam operasi pada tahun ini. Syabas Grab!


Uber Bakal Tawar Perkhidmatan Teksi Udara Menjelang 2023

Nampaknya syarikat pengangkutan e-hailing Uber akan menjadi syarikat pertama di dunia yang menawarkan perkhidmatan sewa pengangkutan udara. Pastinya ini merupakan satu tawaran perkhidmatan yang bakal memberikan anda pengalaman baharu untuk ke destinasi dituju.

Melbourne merupakan salah satu daripada 3 bandar yang bakal menggunakan perkhidmatan ‘teksi udara’ di mana ujian pertama akan dilakukan pada 2020 dan pelancaran perkhidmatan ini dijangkakan pada tahun 2023.

Untuk pengetahuan anda, perkhidmatan ini akan menggunakan helikopter kecil yang menggunakan tenaga elektrik yang boleh naik dan mendarat secara menegak atau dikenali sebagai VTOL (vertical take off and landing).

Malah, Uber juga akan menubuhkan Uber Air untuk perkhidmatan tersebut dan menurut Penerbangan Sivil Australia (CASA), pihak mereka akan memastikan semua peraturan dipatuhi sebelum Uber Air dibenarkan beroperasi. Disebabkan Uber tidak lagi menyediakan perkhidmatan mereka di negara Asia Tenggara, mungkin Grab boleh ikut jejak Uber untuk sediakan servis teksi udara ini?

BACA: RM30,000 Sehala Orang Kelantan Paling Ramai Sewa Helikopter Balik Raya


Uber Bayar Penggodam $100,000 Untuk Memadam Data Lebih 57 Juta Pengguna

Dulunya dikenali sebagai startup contoh, kini syarikat ini sering dilanda kontroversi dan saat yang sukar. Pada minggu ini, sebuah lagi berita tersebar apabila Uber dikatakan terpaksa membayar penggodam sebanyak $100,000 untuk memadamkan data pengguna Uber sejak pada tahun lepas.

Berdasarkan laporan daripada Uber, kerja yang dilakukan penggodam ini bermula sejak setahun yang lalu dimana sehingga kini hasil godam yang direkodkan adalah sebanyak 57 juta. Lebih parah, data yang dikutip bukan sahaja daripada para penumpang malah turut melibatkan para pemandu.

Antara rekod yang berjaya dikutip penggodam adalah nombor plet kereta, alamat emel dan nombor telefon. Walaubagaimanapun, agak merisaukan sekiranya para penggodam ini berjaya memperoleh data melibatkan kad kredit pengguna.

Dengan pembayaran sebanyaran sebanyak $100,000 Uber berharap dua penggodam ini dapat memadamkan data pengguna yang telah digodam sejak 13 bulan yang lalu.

Berdasarkan insiden yang berlaku melibatkan 57 juta pengguna, pengguna di Amerika Syarikat terutamanya berpihak untuk beralih kepada Lyft, sebuah lagi syarikat yang menjalankan bisnes seumpama Uber.


Uber Bermula Di Kuching Hari Ini, Dan Kenapa Sebagai Anak Tempatan Saya Sukakannya

Nama yang tidak asing lagi dan menjadi kontroversi di kalangan pemandu teksi di Malaysia khususnya di lembah Kelang kerana mengganggu periuk nasi mereka.

Namun ini tidak menghalang UBER untuk mengembangkan sayap mereka ke Kuching bermula hari ini.

Saya sebagai anak jati Sarawak mengalu-alukan kedatangan UBER. Walaupun pemandu teksi di Kuching ini membantah sekeras-kerasnya.

Untuk mereka yang kurang mampu memiliki kenderaan sendiri, hanya dapat berharap dengan bas atau van sewa dan lebih banyak lagi van sapu.

Namun bas yang digunakan tidak lah seperti RAPIDKL dan tidak pula banyak.

Owh, tak pernah dengar van sapu? Datanglah sini rasai sendiri.

Yang menggunakan perkhidmatan van sapu memang tak terfikir pun van ada insurans ke tidak. Semua atas risiko sendiri.

Sebab teksi di Kuching ‘limited edition’ tidak seperti di Lembah Klang.

Banyak terdapat di kawasan seperti lapangan terbang dan tempat tumpuan pelancong yang memberi harga tetap.

Perkhidmatan teksi juga bukan murah dan mampu digunakan hari-hari oleh warga Kuching.

Lebih-lebih lagi yang datang dari luar bandar. Harga meter bermula dari RM10.

Pemandu teksi menyedari pelancong atau pendatang tidak mempunyai banyak pilihan maka ini menjadi lubuk pendapatan mereka sekian lama.

Kereta sewa merupakan mod pengangkutan yang mendapat lebih sambutan dan merupakan bisnes yang bagus.

Ini kerana, di Kota Samarahan kebanyakan van sapu hanya pergi ke destinasi tertentu seperti pusat bandar.

Mereka yang ingin menuju ke bandar Kuching terutamanya ke pusat membeli-belah dapat menjimatkan masa dengan berkongsi kereta sewa.

Hakikatnya, menyewa kereta sehari atau beberapa jam tidak murah namun sekali-sekala ini merupakan perbelanjaan yang sanggup mereka tanggung dari terperuk saja di kampus.

Siapa yang pernah belajar di kawasan jauh dari pusat bandar pasti punya pengalaman ini.

Ini kerana seperti yang saya katakan di atas, perkhidmatan pengangkutan awam di Kuching tidak efisyen seperti di Kuala Lumpur.

Maka untuk ke pejabat dan sebagainya, memerlukan kenderaan dan kereta merupakan pilihan utama warga Kuching.

Kedatangan UBER akan memberi mereka pilihan untuk menjadi pemandu UBER dan menambah pendapatan.

Bagi mereka yang mencari peluang pekerjaan, saya merasakan ini peluang yang bagus kerana saya pun turut melakukannya di samping mencari peluang-peluang lain. Saya lihat ini sebagai situasi win-win untuk warga Kuching.

Pendapatan lebih untuk yang menjadi pemandu dan pengangkutan yang lebih murah dan selesa untuk penumpang.

Usah ditimbulkan isu politik di sini, perkara dah berlaku.

Sekarang masa untuk sama-sama fikirkan jalan untuk kesenangan bersama di masa depan.

Sudah tiba masanya Kuching mempunyai mod pengangkutan yang memberikan keselesaan dan pilihan kepada warganya.

Untuk menggunakan UBER anda boleh memuat turun aplikasinya.

Jika anda pengguna buat pertama kali, bolehlah menggunakan referral code (tzyhbzpeue) saya untuk mendapatkan trip pertama anda secara percuma. Anda juga boleh menggunakan refferral code (tzyhbzpeue) untuk menjadi pemandu.

Tertakluk kepada jumlah yang ditentukan oleh pihak UBER.

Untuk persoalan mengenai Uber, boleh hubungi saya di Instagram @whizbeb.


Uber Berusia 5 Tahun Semalam Dan Ini Bagaimana Mereka Menguasai Pasaran Dunia

Lima tahun lalu, sebuah startup dipanggil UberCab dilancarkan di San Francisco. Hanya dalam 5 tahun, kini, Uber adalah salah satu syarikat paling ‘panas’ di Lembah Silikon. Uber beroperasi di 311 buah bandar dalam 58 buah negara, dan ianya adalah sebuah syarikat global yang bernilai $50 bilion.

Akan tetapi, sebelum Uber mencapai tahap sekarang, terdapat cerita pahit di sebaliknya. Uber adalah startup ketiga yang dibina oleh Travis Kalanick dan merupakan bisnes pertama yang benar-benar berjaya.

Inilah kisah bagaimana Travis Kalanick membina empayar uber dan menguasai dunia dalam hanya lima tahun.

CEO Uber Travis Kalanick dibesarkan di Northridge, California, kawasan pinggir bandar luar Los Angeles. Ketika beliau kecil, beliau mahu menjadi perisik.

Bagaimanapun, akhirnya Kalanick mengikut jejak langkah keusahawanan ibunya, seorang pengiklan runcit. Kalanick pergi dari pintu ke pintu, menjual pisau ketika kecil . Beliau memulakan bisnes pertama pada umur 18 tahun, iaitu kursus persediaan untuk peperiksaan SAT dipanggil New Way Academy.

Kalanick menyambung pelajaran ke UCLA dalam bidang kejuruteraan komputer. Beliau berhenti belajar pada tahun 1998 demi memulakan bisnesnya.

Kalanick berhenti belajar daripada UCLA untuk membangunkan Scour, iaitu enjin carian peer-to-peer, bersama-sama rakan sekelas Micheal Todd dan Vince Busam. Beliau mengambil elaun pengangguran ketika bekerja sepenuh masa untuk Scour, yang dibiayai oleh rakan-rakan dan ahli keluarga salah seorang pengasas bersama Scour.

Setelah disaman oleh beberapa syarikat hiburan berjumlah $250 bilion, Scour memfailkan kemuflisan.

Kalanick kembali dengan RedSwoosh, syarikat perisian rangkaian. Tetapi beliau tidak bersefahaman dengan pengasas bersama RedSwoosh yang juga pengasas bersama Scour, Micheal Todd. Beberapa peristiwa seperti – kejatuhan pasaran saham disebabkan peristiwa 9/11, tidak melakukan pegangan cukai terhadap pendapatan pekerja mereka (yang merupakan jenayah kolar putih), dan pertelingkahan di antara pengasas-pengasas – hampir meranapkan syarikat ini. Tetapi pada tahun 2007, Kalanick berjaya menjual RedSwoosh kepada Akamai dengan harga $23 juta.

Kalanick menghabiskan tahun pertama sebagai jutawan bercuti di seluruh dunia. Beliau melawat Sepanyol, Jepun, Greece, Iceland, Greenland, Hawaii (2 kali), Perancis (2 kali), Australia, Portugal, Cape Verde dan Senegal.

Lewat 2008, di Konferens Teknologi LeWeb, beliau pertama kali mendengar idea tentang Uber. Beliau melihatnya sebagai cara untuk menurunkan harga sewaan limosin dengan hanya menekan sebiji butang.

Garrett Camp, Oscar Salazar, dan Conrad Whelan membina versi pertama Uber, app servis limosin dipanggil UberCab. Kalanick bertanggung jawab sebagai “mega advisor,” walaupun pada mulanya beliau berkata jawatannya ialah “chief incubator.” Dengan UberCab, yang berharga 1.5 kali lebih mahal berbanding teksi biasa (dan jauh lebih murah daripada limosin), anda boleh memesan kereta di San Francisco dengan hanya menghantar mesej atau menekan butang.

Pada tahun 2010, Ryan Graves dibawa masuk sebagai Pengurus Besar Uber Cab. Tidak berapa lama kemudian, beliau menjadi CEO. UberCab dilancarkan pada Jun 2010 di San Francisco. Ia sangat berjaya di San Francisco walaupun ketika itu pelabur belum lagi mengetuk pintu Uber untuk melabur.

Pada musim panas 2010, Uber mengumpul dana daripada pelabur: $1.25 juta modal benih daripada First Round Capital, rakan Kalanick – Chris Sacca, dan pengasas bersama Napster Shawn Fanning.

Pada bulan Disember tahun itu, Kalanick menjadi CEO, dan Graves menjadi Pengurus Besar semula. Mengikut kedua-dua mereka, perubahan ini disambut mesra.

Personaliti Kalanick – seperti yang digambarkan oleh mereka yang mengenalinya, sebagai melulu dan kadang kala sombong – menjadi sebab Uber menjadi sangat berjaya.

Selepas San Francisco, Uber berkembang pantas ke serata bandar-bandar di Amerika Syarikat. Pada May 2011, Uber dilancarkan di New York City, dan kini, NYC adalah pasaran terbesar Uber.

Uber mengumumkan tahun lalu, syarikat itu telah berjaya melakukan 30 juta penghantaran di New York City sejak 2011. Bermakna, secara purata terdapat 82,000 perjalanan Uber di NYC setiap hari.

Pada Disember 2011, Uber memulakan operasi global dengan perasmian pertama di bandar Paris.

Untuk mempercepatkan perkembangan mereka, Uber mengupah pelobi seperti David Plouffe, yang pernah mengetuai kempen pilihan raya Presiden Obama pada tahun 2008.

Uber berterusan mengumpul dana daripada firma venture capital (modal teroka) dan kumpulan pelaburan yang lain. Pada bulan Disember 2014, enjin carian China, Baidu, melabur dalam Uber, yang secara teorinya akan membantu Uber untuk berkembang di China.

Uber juga bereksperimentasi dengan servis-servis lain. Contohnya di Santa Monica, Uber membenarkan pelanggan untuk memesan makanan menerusi servis UberFRESH, yang kini dipanggil UberEATS. Pada musim bunga 2014, pengguna Uber di Manhattan boleh menggunakan khidmat kurier Uber yang dipanggil Uber Rush.

Syarikat ini mempunyai rintangan dan bad press juga. Pada bulan November ketika makan malam dengan orang-orang berpengaruh, seorang eksekutif Uber bernama Emil Micheal berkata syarikat itu mampu mengorek maklumat peribadi pemberita yang bersikap sinis terhadap syarikat itu.

Pada akhir tahun 2014, Senator Al Franken, Pengerusi Jawatankuasa Privasi, Teknologi dan Undang-Undang, menyuarakan kebimbangan tentang privasi  Uber dalam surat terbukanya kepada CEO Travis Kalanick.

Terdapat pemandu-pemandu yang mempertikaikan dakwaan Uber yang mengatakan mereka boleh mendapat $90,000 setahun dengan memandu untuk syarikat itu. Tindakan undang-undang juga telah difailkan terhadap Uber, mendakwa salah-klasifikasi dengan mengatakan pemandu-pemandu sebagai kontraktor bebas apabila mereka sepatutnya diklasifikasikan sebagai pekerja.

Pada bulan Mei, Uber mengambil beberapa penyelidik daripada Universiti Carnegie Mellon untuk bekerja di cawangan mereka di Pittsburgh. Khabar angin mengatakan Uber sedang bereksperimentasi dengan kereta pandu-sendiri.

BACA: 8 Teknologi Yang Akan Mengubah Cara Anda Menjalani Kehidupan Seharian

Uber menyasarkan penguasaan pasaran dunia ketika pesaingnya masih berhempas pulas untuk pelancaran di pasaran Amerika Syarikat. Lyft , salah satu pesaing terdekat Uber, hanya beroperasi dalam Amerika Syarikat – Uber beroperasi di 58 buah negara.

Uber mengumpul dana $5.9 bilion pada valuasi (penilaian) $41 bilion. Valuasi terbaru bakal menjadikan Kalanick multi-bilionair. Khabar angin mengatakan pembiayaan terbaru berjumlah $1.5 hingga $2 billion menjadikan nilai syarikat berharga $50 bilion, menjadikan ia syarikat teknologi persendirian paling mahal di dunia.

BACA Lagi: Beginilah Rupa Bangunan Ibu Pejabat Baru Uber Yang Futuristik

LIKE dan FOLLOW Vocket di Facebook serta Instagram


Uber Dalam Usaha Sediakan Servis UberEATS Di Kuala Lumpur

Selepas UberEATS berjaya di Australia, nampaknya servis UberEATS ini akan tiba di Kuala Lumpur pula dalam masa terdekat.

Sebelum tu, apa tu UberEATS? UberEATS adalah servis penghantaran makanan dari restoran yang anda ingini dalam masa 10 minit atau kurang. Jadi ianya adalah servis penghantaran makanan seperti Foodpanda.

Servis ini praktikal untuk golongan bekerja kerana makanan yang dipesan akan terus dihantar ke pejabat anda. Jadi anda tidak perlu pening mahu makan apa waktu lunch hour nanti.

Tiada tarikh khusus bila UberEATS akan berada di Malaysia tetapi mereka kini sedang mencari pekerja untuk servis UberEATS ini. Kalau anda berminat untuk bekerja untuk UberEATS, boleh hantar resume anda di sini. Harap-harap Gold Chilli turut serta dalam servis ini nanti. Boleh delivery  nasi butter chicken ke pejabat.

BACA : Uber Lancarkan Servis UberEATS Di Australia


Uber Dan Grab Dibenarkan Beroperasi Secara Sah Oleh Kabinet

Berita baik pengguna dan buat mereka yang menjalankan perkhidmatan Uber dan Grab. Perkhidmatan Uber dan Grab bakal dihalalkan operasinya setelah kabinet bersetuju dengan konsep “e-hailing” oleh Suruhanjaya Pengangkutan Awam Darat (SPAD).

Menurut laporan The Sun, sidang kabinet sangat berpuas-hati dengan 11 inisiatif yang dibentangkan, terutama inisiatif transformasi industri teksi negara dengan projek kemas kini Teksi1Malaysia (Teksi1M). Pelan rancangan ini bakal beroperasi pada hujung tahun ini.

Menurut laporan tersebut, sidang Kabinet secara keseluruhan bersetuju dengan membenarkan operasi Uber dan Grab secara halal ialah satu langkah bijak untuk menjaga kepentingan rakyat.

Dianggarkan seramai 150,000 pemegang permit teksi baharu akan muncul dalam tempoh tiga tahun akan datang, termasuk pemandu Uber, Grab dan pemilik teksi individu. Pertambahan ini bakal memberi saingan buat kesemua pihak untuk menambah baik servis mereka khususnya memberi keselasaan buat pengguna.

Kami berharap dengan termeterainya perjanjian ini, insiden-insiden melibatkan pencerobohan atau provokasi melibatkan syarikat Uber, Grab dan pemilik teksi individu tidak lagi berlaku.

Adakah anda lebih selesa menggunakan servis Uber dan Grab atau lebih mudah dengan servis teksi di negara kita? Kongsikan pendapat anda di ruangan komen.

Baca lagi: Tidak Tahu Sama Ada Memilih Uber Atau Grab Google Maps Sediakan Jawapan Terbaik


Uber Dan Grab Mungkin Sah Mengikut Undang-Undang Pada Tahun Hadapan

Menurut satu laporan oleh Shahrim Tamrin di dalam akhbar berbahasa Inggeris, The Sun Daily, Uber dan Grab mungkin dibenarkan beroperasi mengikut undang-undang melalui sokongan oleh Jawatankuasa Ekonomi Khas (SEC) yang dipengerusikan oleh Perdana Menteri, Datuk Seri Najib Tun Razak.

Cadangan ini telah dikemukakan oleh Suruhanjaya Pengangkutan Awam Darat (SPAD) bulan lepas dan ia juga menyenaraikan butiran untuk memulih dan mengubah industri teksi konvensional.

Cadangan ‘e-hailing’ ini dijangka akan dibentangkan kepada kabinet untuk kelulusan terakhir, akhir bulan ini.

theSun diberitahu bahawa di antara cadangan yang dikemukakan untuk industri teksi konvensional termasuklah perkongsian keuntungan ataupun jaminan peratusan daripada pendapatan harian kepada pemandu teksi, sama seperti model bisnes yang digunakan oleh Blue Bird Taxi Company di Jakarta, Dubai Taxi Corporation dan perkhidmatan teksi di bandar-bandar lain seluruh dunia.

Digelar sebagai penyelesaian pertama seumpamanya di dunia, model ‘e-hailing’ Malaysia akan mewujudkan persaingan yang adil kepada pemandu teksi konvensional dan pemandu Uber. Ianya dijangka memberi keuntungan kepada pengguna dari segi kecekapan dan harga.

“Seseorang yang ingin menggunakan kenderaan sendiri untuk perkhidmatan teksi perlu mendapatkan lesen kenderaan awam (PSV) dan mendaftar dengan SPAD untuk tujuan tapisan,” kata sumber dalaman kerajaan.

“Kereta persendirian tersebut dikehendaki menjalani pemeriksaan tahunan dengan Puspakom bersama-sama dengan perlindungan insurans yang dipertingkatkan seperti teksi,” katanya.

“Kereta persendirian dengan penilaian NCAP Asean akan diberi keutamaan sebagai tambahan kepada spesifikasi keselamatan yang ditetapkan oleh Jabatan Pengangkutan Jalan.”

Seramai 130,000 orang pemandu baru Uber dan Grab (sepenuh masa dan separuh masa) dijangkakan akan bersama-sama wujud dan bersaing dalam pasaran teksi selepas pengenalan inisiatif ‘e-hailing’. Terdapat 67,000 orang pemandu teksi yang aktif beroperasi di seluruh negara dengan 36,000 orang pemandu teksi beroperasi di Lembah Klang. Difahamkan kerajaan sedang mengambil langkah-langkah supaya syarikat Uber dapat dikenakan cukai selepas pengenalan ‘e-hailing’.

“Buat beberapa ketika, transaksi kad kredit pengguna Uber telah memperlihatkan aliran keluar ringgit daripada negara secara besar-besaran,” menurut orang dalam tersebut.

Lanskap industri teksi baru ini dijangka akan menyaksikan lebih ramai pemandu teksi konvensional menggunakan aplikasi tempahan teksi. Ini adalah kerana kadar penggunaan semasa di kalangan pemandu teksi di seluruh negara berada pada paras 14% manakala penetrasi pengguna untuk aplikasi tempahan mencecah sehingga lebih daripada 50%.


Uber Sedia Untuk Melancarkan Trak Pandu Sendiri Seawal 2017

Jika anda sering mengikuti The Vocket pastinya anda mengetahui kami kerapkali membincangkan topik mengenai Syarikat Uber dan Tesla. Hal ini tidak lain dan tidak bukan disebabkan kedua-dua syarikat ini berjaya untuk menyediakan servis yang baik serta mampu untuk berkembang dengan cara yang paling inovatif.

Syarikat Uber yang baru-baru ini telah membeli sebuah syarikat trak iaitu Otto dengan harga $680 juta tidak menunggu lama untuk mengumumkan kerjasama mereka untuk menyediakan servis trak pandu sendiri seawal 2017 ini. Futuristik betul.

Lior Ron selaku Otto co-founder menjanjikan servis yang pantas dengan kerjasama bersama Uber. Katanya lagi, pengguna cuma perlu membuat pesanan melalui aplikasi dan trak dijangka tiba kurang daripada 30 minit ke kediaman anda.

Otto trak ini akan digunakan sebagai sebahagian daripada servis Uber namun bakal membawa barang-barangan pelanggan. Lebih menarik menggunakan teknologi pandu sendiri berdasarkan tracking daripada GPS.

Agak menarik untuk melihat servis seperti ini digunakan secara komersial. Kemungkinan kebergantungan kepada tenaga kerja dapat dikurangkan sekaligus dapat mengurangkan kos operasi. Untuk pasaran Malaysia, mungkin kita terpaksa menunggu sedikit lama untuk teknologi seperti ini. Teknologi ini masih di dalam fasa pengujian dan bakal digunakan sekitar US.